
KLOSTERTRYKKEHIET 


Tra  missionens  præsidentskab. 

Harsardspil. 

Blandt  dem,  der  ofte  kritiserer  de  lærdomme,  som  Kirkens 
generalautoriteter  fremsætter,  er  kortspillere,  som  tror,  at  brød- 
rene er  langt  bagefter  vor  tid  i  deres  holdning,  og  at  »der  kan 
sikkert  ikke  være  så  megen  skade  blot  ved  et  spil  kort«. 

Lige  fra  begyndelsen  har  Kirken  været  imod  hasardspil.  Kort- 
spil fører  til  hasard.  Hasard  er  demoraliserende,  og  alt,  hvad 
der  er  demoraliserende,  er  sjælens  fjende.  Det  er  Guds  fjende, 
og  derfor  har  Kirken  intet  valg,  men  må  bekæmpe  hasard  i  alle 
dets  former. 

Ikke  blot  advarer  brødrene  imod  at  spille  kort  og  imod  spil, 
hvortil  der  anvendes  kort,  på  grund  af  deres  forbindelse  med 
hasardspil,  men  de  fraråder  alle  andre  slags  hasardspil. 

Præsident  Brigham  Young  lærte  i  pionerdagene  sit  folk,  at 
lotterispil  er  en  form  for  hasard,  og  han  opmuntrede  de  hellige 
til  at  undgå  det.  »Som  sidste  dages  hellige  har  vi  ikke  råd  til  at 
ofre   moralske   principper  for  økonomisk   gevinst«. 

Præsident  Lorenzo  Snow  sagde,  idet  han  talte  om  hasardspil  i 
almindelighed,  men  om  lotterispil  i  særdeleshed:  »Jeg  har  ofte 
udtrykt  min  ubetingede  misbilligelse  af  lotterispil«. 

Præsident  Joseph  F.  Smith  lærte,  »Lotterispil  er  et  ehance- 
spil  og  leder  derfra  til  hasardspil.  Af  denne  grund,  om  ikke  af 
anden,  bør  det  ikke  opmuntres  blandt  Kirkens  folk«. 

Præsident  Heber  J.  Grant  var  imod  hasardspil  i  alle  dets  for- 
mer. Af  og  til  foreslog  en  eller  anden  ham,  at  der  blev  indført 
et  lotteri  blandt  vore  metoder  til  at  skaffe  midler  til  velgørende 
formål,  men  dette  satte  han  sig  stærkt  imod. 

Hvad  der  er  blevet  endnu  mere  populært  blandt  visse  folk  og 
i  visse  stater,  er  spilleautomaten,  den  »en-armede  bandit«.  Bru- 
gen af  disse  maskiner  er  hasardspil  i  en  af  dets  værste  former. 
Mænd  og  kvinder  har  stået  foran  disse  maskiner  og  tabt  store 
summer  af  penge,  som  de  slet  ikke  havde  råd  til.  Sjældent  får 
de  dem  tilbage.  Engang  imellem  får  de  en  lille  smule  tilbage, 
nok  til  at  opmuntre  dem  til  at  bruge  mere.  Men  det  må  huskes, 
at  spille-kasinoerne  og  paladserne  er  ikke  bygget  ved  frivillige 
gaver  og  heller  ikke  er  deres  ledere  i  forretningen  for  deres  hel- 
breds skyld.  De  er  ikke  filantropiske,  og  heller  ikke  er  velgøren- 
hed deres  skjold.  De  får  deres  penge  —  vi  skulle  sige  deres  store 
rigdomme  —  fra  de  vildledte  personer,  som  lægger  deres  penge 
i  disse  spil.  Hvis  de  vildledte  personer  ikke  var  de  tabende, 
hvordan  kunne  et  kæmpe-spillepalads  da  blive  bygget?  Hvor- 
ledes kunne  et  sådant  sted  få  råd  til  at  betale  en  enkelt  Holly- 

wood-stjernc1  20.000  dollars  om  ugen  for  at  vise  sig  ved  optræ- 
den til  underholdning  for  kunderne?  Pengene  kommer  et  eller 
andet  sted  fra,  og  det  sted  er  ud  af  lommen  på  de  spillere,  som 
tager  chancen. 

Man  undrer  sig  ofte  over  dette  ord,  chance.  Er  der  i  virkelig- 
heden meget  chance  ved  det?  Eller  er  navnet  »den  en-armede 
handit«  mere  rammende? 

Hasardspil,  enten  det  er  kortspil,  lotteri,  hestevæddeløb,  hun- 
devæddeløb, væddemål  om  hanekampe,  eller  det  er  spilleauto- 
mater eller  spil  i  de  store  kasinoer,  alt  er  i  samme  klasse.'  Det 
er  hasardpåfund,  og  som  sådant  demoraliserer  det  dem,  der 
tager  del  i   det. 

Når  Kirken  står,  som  den  gør,  angående  almenvellet,  når  den 
står,  som  den  gør,  angående  anstændighed,  ærlighed,  sparsom- 
melighed, moral  og  dyd,  kan  den  da  se  igennem  fingre  med 
vaner,  som  enhver  ved  vil  trække  disse  høje  standarder  ned? 

Hvis  sidste  dages  hellige  besøger  spillesalene,  gør  de  ikke  sig 
selv  noget  godt,  og  de  sætter  et  dårligt  eksempel  for  deres  børn. 
Hvis  de  går  der  »for  spændingens  skyld«,  er  de  da  meget  for- 
skellige fra  personer,  der  søger  spænding  på  andre  dårlige  må- 
der? 

Enten  det  er  hjemme,  på  ferie,  i  en  restaurant  eller  et  hotel, 
eller  hvor  som  helst  det  kan  være,  bør  vi  opretholde  Kirkens 
standarder.  Idet  vi  glemmer  spændingen  og  nyheden,  bør  vi 
rette  os  efter  brødrenes  lærdomme  og  støtte  dem.  — 

Vi  må  ikke  spille  kort  og  vi  må  ikke  bruge  spilleautomaterne 
og  heller  ikke  spille  under  nogen  anden  form.  Men  vi  spiller  ha- 
sard med  forskellige  slags  dårlige  vaner  og  former  for  synd, 
som  skaber  utilfredshed  og  dårlige  følelser  og  sommetider  får 
folk  til  at  falde  fra  og  til  slut  forlade  Kirken,  og  samtidig  sår 
vi  den  dårlige  sæd,  som  vi  engang  skal  høste  frugterne  af,  og 
vi  kan  være  sikre  på,  at  høsten  vil  blive  bitter.  Så  lad  os  være 
omhyggelige  med,  hvad  vi  gør  og  hvordan  vi  gør  det,  og  hvad 
vi  siger,  og  hvordan  vi  siger  det.  Og  lad  os  ikke  fornærme  no- 
gen, men  have  kærlighed  til  alle  og  være  sande  mod  vort  eget  jeg. 

Må  Herren  hjælpe  os  til  at  forstå  og  gøre  dette,  beder  jeg  yd- 
mygt i  Jesu  Kristi  navn.  Amen. 

Junius  M.  Sorensen,   missionspræsident. 


Kom   i  alle  ting  de  fattige,  trængende,  syge  og  lidende  i  hu, 
thi  den,  der  ikke  gør  det,  er  ikke  min  discipel. 

(L.  &  P.    ~>2:W). 

NY  APOSTEL 


Apostel  Richard  L.  Evans 


Ved  Generalkonferencen  i  Salt  Lake 
City  søndag  den  4.  oktober  blev  ældste 
Richard  L.  Evans,  tidligere  medlem  af 
de  Halvfjers'  Råd,  ordineret  til  apo- 
stel, og  udfylder  derved  den  plads  i 
De  Tolv  Apostles  Råd,  der  blev  ledig 
ved  apostel  Albert  E.  Rowens  død. 

Ved  modet,  hvor  ældste  Evans  blev 
opretholdt  som  apostel,  udtalte  han,  at 
ingen  vidste  bedre  end  han  selv  den 
fulde  vægt  af  dette  arbejde,  og  »ingen 
ved  bedre  end  jeg  den  følelse  af  util- 
strækkelighed, jeg  har.  Hvis  De  og  min 
Fader  i  himlen  vil  tage  imod  mig,  som 
jeg  er,  vil  jeg  stræbe  efter  at  blive  bed- 
re, end  jeg  er  eller  nogensinde  har  væ- 
ret«,  udtalte  han. 

Han  takkede  Gud  for  en  ædel  fader, 
som  han  aldrig  havde  kendt,  og  for  sin 
moder,  der  som  enke  havde  opdraget 
ni  børn.  Han  ydede  også  sin  hyldest  til  sine  brødre  og  søstre,  som 
han  alle  havde  grund  til  at  være  stolte  af.  Han  hyldede  også  sin  hustru 
og  ledsagerinde  gennem  tyve  år,  og  deres  fire  sønner.  Han  sagde,  at 
han  bad  for  dem  og  deres  generation,  så  de  kunne  forstå  forjættelsen 
til  fremtiden.  »Jeg  siger  til  deres  generation,  bed,  hold  fast  ved  troen, 
undgå  kynisme.  Dette  er  ikke  et  fortvivlelsens  og  håbløshedens  evan- 
gelium, heller  ikke  et  evangelium,  der  er  fanget  i  teknikkens  snarer, 
men  håbets,  lykkens  og  hjælpsomhedens  evangelium.  Det  er  fredens 
og  forjættelsens  evangelium.  Der  findes  intet  menneske,  eller  nogen 
sammenslutning  af  mennesker,  der,  ligegyldigt  hvilke  besværligheder 
de  bringer  over  jorden,  kan  forpurre  vor  Fader  i  himlens  planer  om 
at  bringe  evig  frelse  til  sit  folk«. 

Ældste  Evans  ydede  sin  hyldest  til  Kirkens  ledere  og  udtrykte  sin 
tak  for  deres  venlighed  og  betænksomhed  overfor  ham.  Til  slut  lovede 
han  højtideligt  Kirken  og  folket  sin  kærlighed  og  loyalitet  »og  alt, 
hvad  der  er  godt  i  mig«,  og  bad  om  deres  tillid  og  støtte. 

Ældste  Richard  L.  Evans  blev  født  den  23.  marts  1900  i  Salt  Lake 
City,  Utah,  og  er  således  47  år  gammel.  Han  har  været  en  af  Kirkens 
general-autoriteter,  siden  han  var  32  år  gammel,  idet  han  i  1938  blev 
kaldet  til  De  Halvfjers'  Råd. 

Den  nye  apostel  er  kendt  vidt  omkring  i  Kirken  og  i  Amerika  for 
sine  fremragende  litterære  og  religiøse  værker.  Han  er  sandsynligvis 
bedst  kendt  for  sine  »talte  ord«,  som  sendes  hver  søndag  morgen  fra 
Tempelpladsen  som  en  del  af  Tabernakelkorets  radioprogram  til  hele 

nationen.  Disse  små  stykker  religiøs  filosofi  er  blevet  udgivet  i  flere 
bøger,  som  har  fundet  stor  udbredelse.  Han  bar  skrevet  og  udarbejdet 
disse  radioprogrammer  gennem  de  to  sidste  tiår.  Han  er  også  redak- 
tør af  »Improvement  Era«  og  bar  i  flere  år  været  leder  af  Kirkens 
informations-bureau  og  af  missionær-turisttjenesten  på  Tempelplad- 
sen. 

Fra  sin  tidligste  ungdom  har  Ældste  Evans  kendt  livets  hårde  virke- 
lighed. Da  hans  moder  blev  enke,  da  han  kun  var  10  uger  gammel, 
den  yngste  af  ni  børn,  måtte  han  fra  sin  tidligste  skoletid  tjene  penge 
ved  siden  af  skolearbejdet,  og  han  har  prøvet  alle  mulige  slags  »job«, 
lige  fra  at  sælge  blomster  og  aviser  til  at  koge  bolcher  og  opkræve 
regninger.  I  1924  tog  han  eksamen  ved  Universitetet  i  Utah,  og  i  1926 
blev  han  kaldet  på  mission  til  England.  Efter  seks  måneder  som  mis- 
sionær, blev  han  kaldet  til  den  europæiske  missions  kontor  i  Liver- 
pool, hvor  han  virkede  som  redaktør  af  Millennial  Star,  og  hvor  han 
påbegyndte  den  britiske  missions  historie,  som  han  senere  fuldførte 
og  udgav  ved  den  britiske  missions  hundredårsjubilæum.  Som  sekre- 
tær i  den  europæiske  mission,  under  Ældste  John  A.  Widtsoes  præsi- 
dentskab, besøgte  han  alle  missionerne  i  Europa. 

Fra  Deseret  News. 

Andre  nye  general-autoriteter 

Under  mødet  søndag  eftermiddag  den  4.  oktober  ved  Generalkonfe- 
rencen i  Salt  Lake  City  blev  ældste  Hugh  B.  Brown  kaldet  som  assi- 
stent til  De  Tolvs  Båd  for  at  udfylde  den  ledige  plads  ved  ældste  Stay- 
ner  Bichards'  død. 

Samtidig  blev  ældste  Marion  D.  Hanks  opretholdt  som  medlem  af 
De  Halvfjers'  Båd  for  at  udfylde  den  plads,  der  blev  ledig  ved  ældste 
Bichard  L.  Evans'  kaldelse  til  apostel. 


Indvielse  af  Odense  grens 
kirkebygning 

Indvielsen  af  Odense  grens  nye  kirkebygning,  den  med  så  stor 
længsel  imødesete  begivenhed,  fandt  sted  lørdag  den  17.  oktober  kl. 
19,30  i  forbindelse  med  distriktskonferencen.  Det  var  nøjagtigt  et  år 
efter,  at  det  første  spadestik  til  bygningen  blev  taget,  og  vi,  der  så 
bygningen  for  første  gang,  var  overvældede  og  begejstrede  over  den 
dejlige  bygning,  som  Odense  gren  nu  Ihar  fået.  Alt  er  smukt,  lyst  og 
rummeligt,  og  desuden  findes  der  alle  de  praktiske  og  hensigtsmæssige 
ting,  der  kan  lette  arbejdet,  såvel  i  det  daglige  som  ved  højtidelige 
eller  festlige  stunder,  når  mange  mennesker  skal  samles  i  bygningen. 

Indvielsen  formede  sig  på  den  smukkeste  og  højtideligste  måde. 
Den  store  sal  var  smykket  med  skønne  blomsterdekorationer,  sendt 
som  lykønskning  fra  venner  og   forretningsforbindelser,  og  søskende 

Odense  nye  kirkebygning 

og  venner  saraledes  i  salen  og  tog  plads  på  stolene,  der  er  gode  og 
behagelige  at  sidde  på. 

Begivenheden  indledtes  med,  at  distriktspræsident  Benworth  S. 
Hansen  bød  velkommen,  og  forsamlingen  sang  »Guds  ånd  som  en  ild«, 
hvorefter  2.  rådgiver  i  grensforstanderskabet,  Svend  E.  Jensen,  holdt 
bøn.  Koret,  som  var  forstærket  med  søskende  og  missionærer  fra  an- 
dre grene  i  missionen,  sang  »Højt  op  på  fjeldets  top«,  og  tiden  blev 
derefter  overgivet  til  grensforstanderen  i  Odense,  broder  Chr.  Klokker 
Hansen,  som  også  bød  velkommen  og  udtrykte  sin  store  glæde  over 
den  nye  kirkebygning,  og  derefter  gav  ordet  til  broder  Harry  K.  Hvi- 
stendahl,  der  som  bygningens  ingeniør  har  overvåget  alt  arbejdet. 
Broder  Hvistendahl  udtrykte  sin  store  glæde  over,  at  Odense  gren, 
som  blev  organiseret  for  næsten  100  år  siden,  nu  endelig  har  fået  sin 
egen  kirkebygning.  Han  udtalte  en  hjertelig  tak  til  alle,  som  har  væ- 
ret medvirkende  til,  at  bygningen  er  blevet  rejst;  først  og  fremmest 
takkede  han  forhenværende  missionspræsident  Edward  H.  Sorensen, 
som  gjorde  det  forberedende  arbejde  ved  at  finde  grunden  og  sørge 
for  myndighedernes  tilladelse  til  opførelse  af  bygningen.  Dernæst 
takkede  han  den  nuværende  missionspræsident,  Junius  M.  Sorensen, 
fordi  han  havde  overdraget  ham  ansvaret  for  opførelsen  af  bygnin- 
gen, og  for  det  gode  samarbejde  under  udførelsen  af  arbejdet.  Han 
takkede  ligeledes  alle  de  håndværksmestre,  der  havde  udført  de  for- 
skellige dele  af  bygningen,  og  som  havde  fået  et  så  smukt  resultat 
ud  af  det,  og  også  de  forskellige  distriktspræsidenter  og  grensforstan- 

dere,  der  havde  virket,  medens  arbejdet  stod   på,  samt  broder  Dam- 
sted, der  har  forestået  havearbejdet. 

Derefter  talte  broder  Terje  Schiller,  der  har  udført  murer-  og  en- 
treprenørarbejdet ved  kirken.  Han  udtrykte  sin  tak  for  det  privile- 
gium, han  havde  haft  ved  at  få  overdraget  dette  arbejde,  og  han  tak- 
kede for  det  upåklagelige  samarbejde,  der  havde  været  under  udfø- 
relsen af  arbejdet.  Han  rettede  sin  tak  til  missionspræsident  Junius 
M.  Sorensen  og  udtalte  til  sidst  et  ønske  om,  at  Odense  gren  må  være 
sit  ansvar  bevidst. 

Haveformanden,  broder  Mads  Damsted,  udtrykte  derefter  sin  tak 
for  det  arbejde,  han  havde  fået  lov  til  at  udføre  med  anlægget  af  ha- 
ven omkring  kirkebygningen. 

Vi  hørte  derefter  en  sangsolo,  »Davids  bøn«,  af  distriktspræsident, 
ældste  Benworth  S.  Hansen,  hvorefter  forskellige  søskende  og  venner 
fra  Odense  gren  fik  lejlighed  til  at  tale.  Odense  grens  ældste  medlem, 
broder  Jørgen  Christensen,  talte  om  grenen  i  gamle  dage  i  St.  Grå- 
brødrestræde,  da  krigen  brød  ud,  og  missionærerne  blev  kaldt  hjem, 
og  lokale  brødre  måtte  overtage  arbejdet.  Han  sluttede  med  at  ønske, 
at  vor  nye  kirke  må  få  mange  til  at  lytte  og  modtage  evangeliet.  Frk. 
Bente  Kristiansen  rettede  en  tak  til  kirken  i  St.  Gråbrødrestræde,  hvor 
hun  først  lærte  om  evangeliet  og  traf  mange  venner.  Hun  bad  os  tænke 
på  dem,  der  ikke  var  i  stand  til  at  være  tilstede  ved  denne  lejlighed, 
men  som  tænkte  på  os,  og  hun  sluttede  med  at  bede  Gud  velsigne  den 
nye  kirke.  Søster  Edith  Andersen,  præsidentinde  for  Kvindelig  hjælpe- 
forening i  Odense  gren,  takkede  på  søstrenes  vegne  for  den  vidunder- 
lige bygning,  hvor  der  var  den  rummelige  plads,  som  de  havde  mang- 
let i  de  gamle  lokaler.  Hun  opfordrede  alle  søstre  til  at  komme  til 
Kvindelig  hjælpeforenings  møder.  Broder  Henrik  Christoffersen  kom 
med  nogle  få  bemærkninger,  og  broder  Erik  Andersen  udtrykte  sin 
tak  til  vor  himmelske  Fader,  fordi  vi  har  fået  lejlighed  til  at  bygge 
denne  nye  kirke,  og  mindedes  samtidig  med  taknemmelighed  de  gamle 
lokaler,  hvor  han  første  gang  hørte  om  evangeliet.  Som  repræsentant 
for  børnene  udtalte  søster  Kirsten  Klokker  Hansen  sin  glæde  over  den 
nye  kirke,  hvor  alle  børn  må  forstå  at  opføre  sig  pænt  og  ordentligt. 

Broder  Klokker  Hansen  oplæste  derefter  nogle  hilsener,  som  var 
kommet  fra  Amerika,  og  udtrykte  sin  glæde  over  at  være  grensfor- 
stander  i  en  gren  med  så  stor  fremgang.  Et  telegram  fra  tidligere  mis- 
sionspræsident Edward  H.  Sorensen  og  familie  i  Salt  Lake  City  blev 
også  oplæst. 

Koret  sang  »Fred  kære  sjæl«,  og  derefter  talte  distriktspræsident 
Ben  S.  Hansen  om  de  problemer,  der  havde  været  for  at  få  bygningen 
færdig  i  rette  tid,  men  alt  var  blevet  godt,  fordi  søskende  havde  væ- 
ret villige  til  at  hjælpe,  og  han  takkede  Gud  for  problemerne  og  bad 
om  styrke  til  at  overvinde  dem.  Derefter  rettede  han  en  tak  til  de 
forhenværende  distriktspræsidenter  i  Odense  for  deres  arbejde  med 
bygningen  og  ønskede  til  slut,  at  det  må  gå  fremad  i  Odense  gren. 

1.  rådgiver  i  missionspræsidentskabet,  præsident  Ejnar  Nielsen, 
talte  derefter  og  lykønskede  søskende  i  Odense  med  den'  nye  kirke- 
bygning, som  i  sandhed  var  »Miraklet  i  Lahnsgade«,  således  som  en 
præst  i  folkekirken  havde  skrevet.  Han  udtalte  en  tak  til  Kirken  i  Ame- 
rika, som  havde  betalt  hovedparten  af  udgifterne  til  kirkebygningens 
opførelse.  Han  talte  derefter  om,  hvor  mange  bygninger,  der  i  de  sid- 
ste år  er  blevet  opført  i  stavene  og  missionerne  overalt  i  verden,  og 
at  der  snart  vil  blive  bygget  to  nye  templer  i  Europa,  og  et  er  ved 
at  blive  bygget  i  Los  Angeles  og  vil  snart  være  færdigt. 

En  dame-trio,  bestående  af  Lilly  Christoffersen,  Bente  Kristiansen 
og  Inge  Kristiansen,  sang  »Dette  hus  velsign,  o,  Gud«,  hvorefter  mis- 
sionspræsident  Junius  M.  Sorensen  holdt  indvielsestalen.  Han  takkede 
Gud,  fordi  vi  har  fået  lov  til  at  bygge  denne  nye  kirkebygning,  og 
fordi  vi  nu  kan  dyrke  Gud  i  disse  smukke  omgivelser.  Han  rettede  en 
tak  til  alle  naboerne,  som  havde  vist  deres  venlighed  overfor  mormo- 
nerne og  ikke  havde  noget  imod  den  nye  kirke  i  deres  nærhed,  og 
han  bad  Gud  velsigne  dem  herfor.  Han  takkede  myndighederne,  fordi 
de  havde  givet  de  nødvendige  tilladelser  til  opførelsen,  og  han  takkede 
den  mand,  der  havde  solgt  grunden  til  os.  Ligeledes  takkede  han  alle 
håndværkerne  og  de  firmaer,  der  havde  haft  med  byggeriet  at  gøre, 
og  alle  de  søskende,  der  frivilligt  havde  hjulpet  med.  Og  han  takkede 
de  søskende  i  Utah,  som  havde  bidraget  til  opførelsen,  og  Kirkens  au- 
toriteter, som  havde  betalt  udgifterne,  således  at  der  ikke  skyldes  een 
øre  på  bygningen  i  dag.  Ligeledes  takkede  han  for  de  blomster  og  de 
hilsener,  der  var  blevet  sendt  til  indvielsen,  og  bad  Gud  velsigne 
alle,  der  på  en  eller  anden  måde  havde  gjort  det  muligt,  at  denne 
kirkebygning  var  blevet  til  virkelighed.  Han  omtalte  derefter  den 
åbenbaring,  som  Joseph  Smith  og  Oliver  Cowdery  fik  i  Kirtland 
Templet  i  1836  kort  tid  efter  indvielsen  af  dette  tempel.  »Sløret  blev 
borttaget  fra  vort  sind,  og  vor  forstands  ojne  åbnedes«,  Gud  elsker  os, 
og  vi  har  bygget  dette  hus  til  hans  navns  ære.  Vi  er  alle  Guds  børn, 
og  må  han  velsigne  vore  venner,  som  ikke  er  medlemmer  af  Kirken, 
at  de  må  undersøge  og  forstå  frelsens  plan,  og  at  der  må  være  sjæle, 
som  kan  finde  ind  i  Guds  rige.  Tak,  Herre  vor  Gud,  at  vi  har  fået  an- 
ledning til  at  arbejde  sammen  på  at  bygge  denne  nye  kirkebygning. 
Må  Gud  velsigne  os  under  resten  af  denne  konference,  at  alt  må  fore- 
gå til  hans  ære.  Tiden  er  nu  kommet,  da  vi  skal  indvie  denne  byg- 
ning, og  vi  bøjer  alle  vort  hoved,  medens  vi  indvier  dette  hus  til  vor 
Herre. 

Missionspræsident  Sorensen  indviede  derefter  den  nye  bygning  med 
følgende  ord,  som  vi  bringer  i  deres  fulde  ordlyd: 

»Vor  Fader,  du  som  er  i  himlen,  du  som  er  giveren  af  alt  godt 
og  alle  velsignelser  til  dit  folk  og  Skaberen  af  vor  frelse.  Det  er  med 
taknemmelighed  i  vore  hjerter,  at  vi  er  kommet  sammen  ved  denne 
højtidelige  lejlighed,  i   dette  hus,  som   vi  har  bygget,  for  at   det  kan 

lægges  til  dit  rigt-,  som  du  har  befalet  os,  dit  folk,  ;it  opbygge  og  gen- 
oprette her  på  jorden. 

Du  har  sagt,  »Se  et  vidunderligt  værk  skal  komme  frem  blandt  men- 
neskenes børn«,  hvad  der  betyder,  at  Jesu  Kristi  evangelium  skal 
blive  organiseret  og  prædikes  til  alle  nationer.  Til  dette  formål  har 
vi  bygget  dette  hus. 

Og  nu,  vor  Fader  i  himlen,  beder  vi  dig  hjælpe  os,  dit  folk,  med 
din  nåde  og  inspiration,  at  vort  arbejde  må  gøres  til  din  ære  og  mod- 
tages af  dig.  Må  din  Helligånd  hvile  på  dit  folk  her  og  på  dette  hus, 
som  vi  nu  indvier  til  dig,  at  det  må  blive  helliggjort  og  blive  helligt 
i  dine  øjne,  og  at  din  hellige  indflydelse  altid  må  være  tilstede  i  dette 
hus. 

Vi  indvier  grundvolden,  murene,  loftet,  taget  og  alle  de  dele,  der 
hører  dertil  til  dig.  Vi  indvier  møblerne  og  alt,  hvad  der  findes  i  dette 
hus,  til  dig. 

Vi  beder  dig,  vor  Fader  i  himlen,  om  at  lade  dine  beskyttende  engle 
tage  vare  på  dette  hus,  at  alt,  hvad  der  bliver  udført,  må  være  ledet 
af  din  Helligånd,  på  en  sådan  måde,  at  alle,  som  går  ind  i  dette  hus, 
må  føle  og  anerkende,  at  det  er  dil,  og  et  helligt  sted. 

Vil  du  inspirere  dem,  der  skal  undervise  i  dette  hus,  at  de  kan  lære 
visdoms  og  sandheds  ord  fra  skriften,  således  som  de  er  åbenbaret 
fra  dig,  at  ingen  falske  lærdomme  skal  læres  i  dette  dit  hus. 

Vor  Fader,  vil  du  velsigne  alle,  som  går  herind,  at  ingen  må  gå 
herind  med  dårlige  tanker  eller  følelser  i  deres  hjerte,  men  at  alt  må 
udføres  til  dit  navns  ære  og  til  frelse  for  dine  børn. 

Vor  Fader  i  himlen,  må  dine  tjenere,  som  går  ud  fra  dette  hus,  være 
iklædt  kraft  fra  det  høje,  og  idet  de  bærer  dit  hellige  præstedømme, 
forkynde  dit  evangelium  for  folket  og  bringe  mange  sjæle  til  dig. 

Må  de  helliges  vidnesbyrd  blive  gjort  stærkere  ved,  at  de  studerer 
og  dyrker  dig  herinde. 

Vi  beder  dig,  vor  Fader  i  himlen,  at  bevare  og  beskytte  hver  eneste 
del  af  denne  bygning  fra  de  ødelæggende  elementer.  At  ingen  af  dem 
vil  have  nogen  ødelæggende  virkning  på  nogen  del  af  denne  bygning, 
men  at  den  må  blive  ved  at  være  stærk  og  stå  gennem  alle  slægtled, 
indtil  Kristus,  din  Søn,  skal  komme  for  at  herske  og  regere  på  jorden. 

Vor  Fader  i  himlen,  vi  er  dig  taknemmelige,  fordi  du  har  blødgjort 
den  danske  nations  myndigheder  så  meget,  at  de  har  tilladt  os  at 
bygge  dette  hus  og  give  os  frihed  til  at  prædike  dit  evangelium  for 
det  danske  folk  overalt  i  Danmark. 

Vi  er  taknemmelige  for  den  venlige  holdning,  som  folket  i  dette 
gode  land  har  vist  overfor  dine  tjenere  og  tjenerinder. 

Der  er  tusinder  af  retfærdige  sjæle,  som  har  fået  kundskab  om  dit 
evangelium  og  er  blevet  bragt  ind  i  Kirken,  og  vi  føler,  der  er  meget 
af  Israels  blod  her  i  Danmark,  som  skal  indsamles. 

Vor  Fader  i  himlen,  vi  beder  dig  modtage  og  hellige  dette  hus  og 
alt  det,  der  hører  til  det,  og  alle  ordene  i  denne  bøn  er  til  din  herlig- 

hed  og  ære,  og  i  kraft  af  det  melkisedekske  præstedommes  myndig- 
hed, som  vi  bærer,  og  i  din  Søns  Jesu  Kristi  navn.  Amen.« 

Efter  indvielsesbønnen  sang  forsamlingen  »Hav  tak  for  profeten«, 
og  2.  rådgiver  i  missionspræsidentskabet,  præsident  Ernest  Anton 
Jensen,  sluttede  med  bøn.  Tilstede  148. 

Referatet  af  resten  af  konferencen  vil  blive  bragt  i  næste  nummer 
af  »Stjernen«.  M.  K. 


Dåb  for  de  døde 


Tale  af  Præsident  David  O.  McKay  ved  indvielsen  af  tempelgrunden 
ved  New  Chapel,  Surrey,  England,  den   10.  august  1953. 


»Men  når  der  om  Kristus  prædikes, 
at  han  er  opstået  fra  de  døde,  hvor- 
ledes kan  da  nogle  iblandt  jer  sige, 
at  dødes  opstandelse  ikke  finder  sted? 
Hvis  der  ikke  er  nogen  opstandelse 
fra  de  døde,  så  er  heller  ikke  Kristus 
opstået.  Men  er  Kristus  ikke  opstået, 
så  er  vort  budskab  jo  tomt,  og  jeres 
tro  også  tom.  Så  kommer  vi  også  til 
at  stå  som  falske  vidner  om  Gud,  fordi 
vi  har  vidnet  imod  Gud,  at  han  op- 
vakte Kristus,  hvem  han  ikke  har  op- 
vakt, såfremt  døde  i  virkeligheden  ik- 
ke opstår.  Thi  hvis  døde  ikke  opstår, 
så  er  Kristus  heller  ikke  opstået.  Og 
hvis  Kristus  ikke  er  opstået,  så  er  je- 
res tro  forgæves;  så  er  I  endnu  stadig 
i  jeres  synder;  så  er  altså  også  de,  der 
er  hensovet  i  Kristus,  gået  fortabt. 
Har  vi  alene  i  dette  liv  sat  vort  håb  til  Kristus,  er  vi  de  ynkværdig- 
ste af  alle  mennesker.  Men  nu  er  Kristus  opstået  fra  de  døde  som  en 
førstegrøde  af  de  hensovede.  Thi  fordi  døden  er  kommet  ved  et 
menneske,  er  også  de  dødes  opstandelse  kommet  ved  et  menneske. 
Thi  ligesom  alle  dør  i  Adam,  således  skal  også  alle  levendegøres  i 
Kristus  .  .  .  Hvad  vil  ellers  de  opnå,  der  lader  sig  døbe  for  de  døde? 
Hvis  døde  overhovedet  ikke  opstår,  hvorfor  lader  de  sig  så  døbe  for 
dem?«   (1.  Kor.  15:12—22,  29). 

Det  er  det  spørgsmål,   som  har  forvirret  præster  og  filosoffer  ned 
gennem  tiderne. 

Jeg  har  på  unit  skrivebord  en   bog,  som   fornylig  er   skrevet  af  en 
mand,  som  prøver  på  at  forklare  sætningen  »dåb  for  de  døde«.  Han 

giver  forskellige  forklaringer,  deriblandt  den  forklaring,  som  Jesu 
Kristi  Kirke  af  Sidste  Dages  Hellige  giver. 

I  denne  forsamling  i  dag  beviser  vi  blandt  andet  to  strålende  prin- 
cipper: 

For  det  første,  at  menneskets  ånd  er  udødelig;  at  den  fysiske  død 
ikke  er  slutningen  på  individets  eksistens,  men  hans  personlighed 
vedbliver  at  bestå  efter  døden. 

For  det  andet  viser  vi  ved  vor  nærværelse,  og  jeg  håber  også  i  vore 
hjerter,  den  tro  - —  ja,  endnu  mere  end  tro  —  den  viden,  at  de  af  vore 
kære,  som  er  døde  uden  at  have  hørt  navnet  Jesus  Kristus,  kan  få 
lejlighed  til  at  høre  og  adlyde  hans  principper  og  modtage  evangeliets 
velsignelser. 

Kristus  sagde,  at  »uden  et  menneske  bliver  født  af  vand  og  ånd, 
kan  han  ikke  indgå  i  Guds  rige«.  Vi  anerkender,  at  hvad  Kristus  sag- 
de, er  absolut  sandt,  og  denne  sætning  fastslog  han  bestemt  overfor 
en  af  jødernes  herskere,  som  havde  bevidnet,  at  han  vidste,  at  Jesus 
var  »en  lærer  sendt  fra  Gud«,  og  han  spurgte,  hvad  han,  Nikodcmus, 
skulle  gøre  for  at  blive  frelst.  Svaret  kom  fra  Forløseren,  vor  Herre 
og  Frelser,  således  som  jeg  har  gentaget  det  i  Deres  nærværelse. 

Jeg  spørger  Dem,  mine  brødre  og  søstre,  og  jeg  spørger  verden: 
Hvorledes  kan  disse  millioner,  som  er  døde  uden  at  have  hørt  Jesu 
Kristi  navn,  komme  ind  i  Guds  rige,  hvis  et  menneske  må  fødes  af 
vand  og  ånd,  og  med  mindre  et  menneske  fødes  af  vand  og  ånd,  kan 
han  ikke  komme  ind  i  Guds  rige? 

Besvar  dette!  De  vil  sige,  at  de  vil  blive  frelst,  fordi  de  ikke  havde 
lejlighed  til  det.  Hvis  de  kan  blive  frelst  uden  denne  ordinance,  så 
skulle  De  og  jeg  også  kunne  blive  frelst  uden  den.  Er  det  ikke  logisk? 
Hvis  det  er  nødvendigt  for  Dem  og  for  mig  at  adlyde  dette  princip, 
så  er  det  nødvendigt  for  alle. 

Således  påstår  Jesu  Kristi  Kirke  af  Sidste  Dages  Hellige,  og  det  er 
i  overensstemmelse  med  vor  Frelsers  ord.  Lad  mig  give  et  eksempel. 
For  nogle  år  siden  vendte  en  ung  kinesisk  student,  som  havde  stu- 
deret på  et  af  de  førende  universiteter  i  De  forenede  Stater,  tilbage 
til  sit  fødeland,  Kina. 

På  skibet,  som  han  sejlede  med  over  Stillehavet,  var  blandt  passa- 
gererne en  protestantisk  præst.  De  to  kom  i  samtale.  Præsten  prædi- 
kede for  studenten  om  »Kristus  og  den  korsfæstede«.  Og  blandt  andet 
sagde  han  ganske  bestemt,  at  kun  de,  som  tror  på  Kristus,  skal  blive 
frelst.  Den  unge  kinesiske  student  spurgte  med  al  sin  kærlighed  til 
sine  forfædre  i  hjertet:  »Men  hvad  så  med  vore  forfædre,  som  er  døde 
uden  at  have  haft  lejlighed  til  at  høre  navnet  Kristus?« 

Den  protestantiske  præst  svarede:   »De  er  alle  fortabt«. 

Med  al  den  indignation,  han  følte  i  sit  kinesiske  hjerte,  svarede 
studenten:  »Jeg  vil  ikke  have  noget  at  gøre  med  en  religion,  der  er 
så  uretfærdig,  at  den  dømmer  mine  forfædre,  som  aldrig  har  haft 
lejlighed  til  at  høre  Deres  Frelsers  navn,  til  evig  straf«. 

Hvis  en  af  vore  ældster,  eller  et  af  medlemmerne  af  Kirken,  var 
blevet  stillet  det  samme  spørgsmål  af  den  kinesiske  student,  hvorle- 
des ville  De  så  have  besvaret  det?  De  ville  have  sagt:  »Deres  forfædre 
vil  få  lejlighed  til  at  høre  evangeliet,  og  ingen  af  dem  vil  blive  dømt 
uretfærdigt.  Kun  »fortabelsens  sønner«  vil  blive  dømt  til  evig  straf«. 
De  ville  også  tilføje,  at  »De,  som  dør  uden  lov,  vil  blive  dømt  uden 
lov«  —  et  andet  evigt  princip. 

Hovedformålet  med  vor  sammenkomst  her  i  dag  er  at  indvie  denne 
udvalgte  grund  til  rejsning  af  et  tempel,  hvor  vore  forfædre,  som 
døde  uden  at  have  hørt  evangeliet,  kan  få  lejlighed  til  at  modtage 
disse   principper  og  nyde   velsignelserne   deraf. 

Hvor  retfærdigt!  Hvor  fuldstændig  i  overensstemmelse  med  en  gud- 
dommelig Faders  kærlighed !  Dens  rimelighed  appellerer  til  Deres 
dømmekraft   og  giver   tilfredsstillelse   til   Deres   sjæl. 

Dåb  er  en  jordisk  ordinance,  og  den  eneste  måde,  hvorpå  de,  som 
døde  uden  at  have  hørt  evangeliet,  kan  komme  ind  i  Guds  rige  ved 
vand  og  ånd,  vil  være  ved  stedfortræder;  og  I  børn  af  i  dag,  efter- 
kommere af  forældre,  bedsteforældre,  oldeforældre  og  tipoldeforæl- 
dre, har  ansvaret,  det  strålende  privilegium  at  skaffe  navnene  på 
jeres  forfædre  og  at  blive  døbt  for  dem.  Det  er  en  af  de  hellige  ordi- 
nancer,  der  udføres  i  den  Højestes  tempel. 

Jeg  lykønsker  Dem  til  at  være  tilstede  ved  denne  lejlighed.  Jeg  er 
sikker  på,  at  De  påskønner  dette  privilegium.  Der  er  missionspræsi- 
denter  over  hele  Europa,  som  ville  være  glade  for  at  være  her.  Der 
er  i  tusindvis  af  ældster,  missionærer  og  medlemmer  af  Kirken,  som 
gerne  ville  være  her,  men  vi  kunne  ikke  sende  indbydelser  ud  uden 
at  blive  partiske.  Det  er  passende,  at  Præsident  Bringhurst,  som  har 
arbejdet  i  flere  måneder  med  at  udvælge  og  fuldføre  forhandlinger 
for  at  sikre  os  tempelgrunden  i  Schweiz,  skulle  være  her.  Han  er  på 
vej  hjem  efter  at  have  udført  en  fremragende,  en  bemærkelsesværdig 
mission. 

Præsident  Persehon,  som  deltog  i  indvielsen  i  Schweiz  og  vil  få 
ansvaret  med  at  overvåge,  at  bygningen  i  Schweiz  bliver  fuldført,  er 
også  tilstede. 

Må  De,  som  er  tilstede  og  som  repræsenterer  medlemmerne  i  Stor- 
britannien ved  denne  indvielse,  påskønne  den  lejlighed,  De  har,  og 
anvende  Deres  indflydelse  til  overfor  Deres  medarbejdere  og  andre 
ud  over  det  ganske  land  at  sprede  det  store  budskab,  som  denne 
sammnkomst  betyder. 

Præsident  Bringhurst  citerede  Apostlen  Paulus,  at  hvert  medlem 
skal  formane  sin  næste,  indbyde  sin  næste.  Jeg  hørte  præsident  Beiser 
i  Belfast,  Irland,  indtrængende  sige  til  medlemmerne  af  Kirken  i  det 
irske  distrikt,  at  hvert  medlem  skulle  være  missionær,  hvad  der  be- 
tyder, at  hver  eneste  i  løbet  af  dette  år  vil  gøre  sit  bedste  for  at  brin- 
ge en  ven  ind  i  Kristi  fold.  Den,  der  bringes  ind,  kan  være  en  moder, 
en  fader,  en  arbejdskammerat  eller  en   nabo. 

Vi  vil  gerne  have,  at  enhver  i  Storbritannien  og  i  de  andre  europæi- 
ske missioner  skal  føle,  at  han  eller  hun  er  missionær,  på  hvem  der 
hviler  ansvaret  for  at  anvende  enhver  indflydelse  til  at  hringe  en  per- 
son ind  i  Kirken  før  den  31.  decemher  1953.  Medlemsantallet  vil  der- 
ved blive  fordoblet.  Næste  år,  hvert  år,  vil  det  være  på  samme  måde, 
og  snart  vil  vi  have  tusinder  i  Kirken,  som  vil  få  lov  til  at  komme 
ind  i  den  Højestes  tempel  og  udføre  de  ordinancer,  som  dette  hus 
vil  blive  bygget  for.  Det  er  jeres  pligt,  mine  brødre  og  søstre. 

Jeg  vil  gerne  omtale  endnu  nogle  ord  om  sjælens  udødelighed. 

Paulus  sagde:  »Hvis  Kristus  ikke  er  opstået,  vil  der  ikke  være  no- 
gen opstandelse  fra  de  døde.  Hvis  der  ikke  er  nogen  opstandelse  fra 
de  døde,  er  Kristus  ikke  opstået,  men,  vidner  han,  Kristus  er  opstået, 
og  vi  får  del  i  hans  herlighed«.  Det  betyder,  mine  kære  medarbejdere, 
at  hvis  De  har  mistet  Deres  fader  eller  Deres  moder,  så  er  han  eller 
hun  stadig  i  live.  Personligheden  eksisterer  stadig.  Hjerteslaget  stand- 
sede. Øjets  glans  blev  slukket.  Nerverne  reagerede  ikke  mere.  Legemet 
var  blot  et  hus  af  ler,  som  engang  blev  beboet  af  et  levende  væsen, 
men  det  væsen,  den  personlighed  vedbliver  at  eksistere,  lever  stadig 
og  forstår. 

Siden  Kristus  opstod  fra  de  døde  og  levede  efter  døden  og  prædi- 
kede for  ånderne,  der  var  i  forvaring,  og  som  var  i  live,  da  arken 
blev  bygget  i  Noas  dage,  vil  jeres  kære  også  leve  på  et  sted,  som  De 
og  jeg  ikke  er  modtagelige  for,  men  som  er  virkeligt.  Er  det  ikke  en 
trøstende  tanke? 

Hvis  I  mødre  mistede  en  af  jeres  kære,  et  lille  barn,  en  ung  datter 
eller  søn,  følte  I  da,  at  det  var  slut?  Vær  forvisset  om,  her  ved  denne 
hellige  lejlighed,  at  døden  ikke  er  slutningen.  Døden  gjorde  det  lille 
barn  tavs.  Det  kunne  ikke  tale.  Det  kunne  ikke  besvare  jeres  kærlig- 
hed, men  det  lever  stadig!  Det  lever  i  dag  i  åndeverdenen!  Det  er 
Jesu  Kristi  Kirkes  påstand,  fordi  Kirken  selv  er  grundlagt  på  de 
evige  principper  om  menneskets  udødelighed.  Kristus  selv,  som  døde 
på  korset  1800  år  før  han  viste  sig  for  Joseph  Smith,  opstod  fra  de 
døde  og  viste  sig  for  de  Tolv  og  for  andre. 

Hvis  Jesus  Kristus,  der  levede  som  et  dødeligt  menneske  i  omtrent 
33  år,  levede  efter  døden  og  viste  sig  i  denne  uddeling,  så  kan  vi  have 
den  vished,  at  hvert  menneske  i  dette  liv  også  vil  leve  et  sted,  som 
vi  ikke  er  modtagelige  for  her,  men  hvor  de  afdøde  ånder  vil  leve 
og  bevæge  sig  og  have   deres   tilværelse. 

Hvilke  strålende  principper  Guds  hus  forkynder!  Vi  håber  at  se 
det  stå  nogle  fod  fra  det  sted,  hvor  vi  dyrker  Gud  her  i  dag.  Nogle 
af  disse  pragtfulde  træer  vil  blive  flyttet,  ikke  ødelagt,  således  at  tu- 
sinder og  atter  tusinder,  som  kommer  forbi,  vil  se  bygningen  med 
tårnet  og  det  smukke  landskab,  og  de  vil  sige:  »Der  er  mormon-temp- 
let«. Vi  håber,  det  i  deres  sind  vil  betyde  den  tanke,  at  de  også  er 
udødelige,  at  de  har  den  forpligtelse  overfor  deres  skaber,  at  de  skal 
leve  retskaffent,  så  de  kan  nå  ind  til  hans  nærværelse,  efter  at  have 

fuldført  deres  tilværelses-dag,  —  dag,  det  er  alt,  hvad  vi  kan  sam- 
menligne med  på  denne  jordiske  planet. 

Gud  velsigne  dem  og  velsigne  os  alle,  at  vi  ved  denne  lejlighed  kan 
indvie  os  selv  til  to  ting.  Læg  mærke  til  dem:  for  det  første,  at  leve, 
så  vi  kan  udvikle  en  karakter,  der  så  nær  som  mulig  er  Kristus  lig, 
da  han  er  vort  ideal  af  det  eneste  fuldkomne  menneske,  der  nogen- 
sinde har  gået  på  jorden;  for  det  andet,  at  hellige  os  til  arbejde  og 
frelse    for  vore   medmennesker. 

Er  I  villige  til  som  enkeltpersoner  således  at  hellige  jer  selv  til  det? 
Er  I  villige  til,  som  repræsenterende  alle  Kirkens  medlemmer  i  Eu- 
ropa, at  indvie  jer  selv?  Jeg  siger  jer,  at  disse  to  ting  er  de  to  store 
formål  med  livet.  Intet  andet  tæller.  Den  mand,  der  skrev  følgende 
linier,  havde  ret,  i  hvert  fald   delvis: 

Antag,   at  i  dag  er  den  sidste  dag  på  jorden, 
Den  sidste  mil  på  din  rejse, 
Efter  al  din  møje,  hvor  meget  er  du  værd? 
Hvor  meget   kan   du  tage  med  hjem   til   Gud? 

Tæl  ikke  som  dit  eje  kun  sølv  og  guld. 
I  morgen  vil  du  lade  dette  tilbage, 
og  alt,  hvad  der  er  dit  og  du  kan  beholde, 
er  det,   du  har  ydet  menneskeheden. 

Som  jeg  har  sagt,  er  dette  ikke  alt.  Lige  så  vigtigt  er  det  første,  jeg 
nævnede  —  jeres  karakter.  I  vil  tage  den  med  jer  hjem  igen. 

I  har  jeres  talenter,  og  I  må  udvikle  dem.  Så  lad  os  indvie  os  selv 
i  dag,  som  vi  indvier  disse  smukke  omgivelser,  først  og  fremmest  til 
udviklingen  af  en  karakter,  der  kan  nærme  sig  idealet,  Kristi  ædel- 
hed og  fuldkommenhed;   dernæst  til  vore  medmenneskers  tjeneste. 

Gud  hjælpe  os  til  at  gøre  dette,  beder  jeg  ydmygt  i  Jesu  Kristi  navn. 
Amen.  Præsident  David  O.  McKay. 


ADVARSEL! 

Da  vi  har  bragt  i  erfaring,  at  Kirkens  og  missionspræsiden- 
tens  navn  er  blevet  misbrugt  af  broder  Benny  Rasmussen,  som 
har  forsøgt  at  sælge  bøger  under  forkerte  forudsætninger,  gør 
vi  opmærksom  på,  at  Kirken  ikke  anbefaler  specielle  bøger  eller 
andre  varer,  med  mindre  det  officielt  bekendtgøres  i  »Skandi- 
naviens Stjerne«,  og  vi  advarer  derfor  indtrængende  søskende 
og  venner  mod  at  lade  sig  overtale  til  at  købe  noget,  blot  fordi 
en  eller  anden  repræsentant  fortæller,  at  Kirken  anbefaler  det. 

Fortsat  artikel: 

EN  ADVARSELS  RØST 

Af  Parley  P.  Pratt. 

Men  for  at  belyse  dette  emne  endnu  bedre  vil  vi  omhyggeligt 
gennemgå  Ezekiel  37.  kapitel,  som  vi  har  berørt  tidligere.  I  det 
deri  beskrevne  syn  er  profeten  bortført  i  ånden,  og  en  dal  med 
utallige  ben  fremstilles  for  ham,  og  medens  han  fuld  af  forbav- 
selse betragter  denne  gribende  scene,  bliver  der  stillet  ham  føl- 
gende underlige  spørgsmål:  »Menneskesøn!  Kan  disse  ben  blive 
levende?«,  hvorpå  han  svarede:  »Herre,  Herre,  du  ved  det!« 
Og  Herren  sagde:  »Profetér  over  disse  ben  og  sig  til  dem:  I 
tørre  ben,  hør  Herrens  ord«.  Og  da  han  profeterede,  som  det 
var  befalet  ham,  hørtes  der  en  lyd,  og  se,  der  hørtes  raslen,  og 
benene  nærmede  sig  hverandre,  og  der  kom  sener  og  kød  på 
dem,  og  de  blev  overtrukket  med  hud.  Derpå  profeterede  han 
til  vindene,  idet  han  sagde:  »Ånd,  kom  fra  de  fire  verdenshjør- 
ner og  blæs  på  disse  dræbte,  at  de  må  blive  levende«.  Og  ånden 
kom  i  dem,  og  de  blev  levende  og  rejste  sig  på  deres  fødder, 
en  såre,  såre  stor  hær. 

Vi  har  hørt  mange  udlæggelser  af  dette  syn;  nogle  ligner  det 
ved  syndere,  der  omvendes,  og  nogle  ved  Kristi  legeme,  kirken, 
da  den  var  død,  hvad  de  åndelige  gaver  angik.  Men  når  kirken 
er  død,  så  kan  den  ikke  længere  siges  at  være  Kristi  legeme; 
thi  så  længe  den  bliver  i  det  sande  vintræ,  lever  den  og  bærer 
frugt  og  er  ikke  død,  og  når  den  ikke  bliver  i  ham,  bliver  den 
afhugget  som  en  vissen  gren  og  opbrændes  i  stedet  for  at  blom- 
stre mere.  Men  har  du  nogensinde  læst  Herrens  egen  fortolk- 
ning af  dette  syn  i  det  samme  kapitel?  Den  overtræffer  langt 
alle  andre  forklaringer,  hvorfor  jeg  er  mest  tilbøjelig  til  at  tro 
den;  jeg  vil  derfor  skrive  den  her,  selv  om  jeg  derved  skulle 
udsætte  mig  for  at  blive  upopulær.  Herren  siger:  »Menneske- 
søn! Disse  ben  er  alt  Israels  hus.  Se,  de  siger:  »Vore  ben  er 
tørre,  vort  håb  er  svundet,  det  er  ude  med  os!  «Profetér  derfor 
og  sig  til  dem:  Så  siger  den  Herre  Herren:  Se,  jeg  åbner  eders 
grave  og  fører  eder  ud  af  dem,  mit  folk,  og  bringer  eder  til 
Israels  land;  og  I  skal  kende,  at  jeg  er  Herren,  når  jeg  åbner 
eders  grave  og  fører  eder  ud  af  dem,  mit  folk.  Jeg  indgiver  eder 
min  ånd,  så  I  bliver  levende,  og  jeg  bosætter  eder  i  eders  land; 
og  I  skal  kende,  at  jeg  er  Herren;  jeg  har  talet,  og  jeg  fuldbyrder 
det,  lyder  det  fra  Herren«.  Her  har  vi  hele  synet  udbredt  tyde- 
ligt for  os,  hvis  blot  Herrens  autoritet  for  en  gangs  skyld  kan 
blive  anerkendt,  hvad  der  sjældent  er  tilfældet  i  denne  selviske 
og  lærde  tidsalder.  Kendsgerningen  er,  at  al  Israels  sæd  skal 
oprejses  fra   de   døde  og  atter   bringes   tilbage   til   Israels  land, 

som  blev  givet  dem  til  en  evig  arv;  og  for  at  dette  kan  ske,  må 
deres  gamle,  tørre  ben  genforenes,  hvert  ben  med  sit  ben,  og 
hver  del  af  deres  legemer  indsættes  på  sin  oprindelige  plads 
igen.  Når  de  kommer  sammen,  vil  der  blive  et  stort  bulder  og 
en  underlig  raslen.  Og  når  de  rejser  sig  på  deres  fødder,  vil  de 
i  sandhed  udgøre  en  overmåde  stor  hær. 

Dette  forklarer  tillige  den  forjættelse,  som  så  ofte  er  gentaget 
i  skriften :  »Min  tjener  David  skal  være  en  fyrste  over  dem 
evindeligt;«  ja,  endda  det  samme  kapitel  giver  dem  den  forjæt- 
telse, at  hans  tjener  David  skal  blive  oprejst  og  være  fyrste 
over  dem,  medens  Herren  skal  være  deres  konge;  thi  både  de, 
der  er  levende,  og  de,  der  er  døde,  skal  samles  igen  og  blive  til 
eet  folk  i  landet  på  Israels  bjerge;  og  da  skal  David  regere  som 
en  fyrste  og  hyrde  over  dem  for  bestandig,  medens  Jesus  re- 
gerer som  kongernes  Konge  og  herrernes  Herre  på  Zions  bjerg 
og  i  Jerusalem  og  i  stor  herlighed  foran  sine  ældster. 

O,  herlige  håb  og  velsignede  dag! 
Når  Herren  i  mennesket  finder  behag; 
når  jeg,  blandt  Guds  børn,  i  de  saliges  land, 
skal  mødes  med  Jesus  og  hver  en  Guds  mand, 
hvor  kærlighed,  enighed,  venskab  og  fred 
skal  herske,  men  døden  ej  mer  finde  sted. 

Nu  undrer  det  mig  ikke  længere,  når  jeg  erindrer,  at  Abra- 
ham kaldte  sig  en  fremmed  og  en  pilgrim,  der  søgte  et  bedre 
land  og  en  stad,  hvis  grundlægger  og  bygmester  var  Gud. 

Det  synes,  som  om  der  efter  denne  genoprettelse  endnu  kun 
vil  være  een  forandring,  der  er  nødvendig,  for  at  jorden  kan 
blive  skikket  til  at  være  menneskets  evige  arv,  og  denne  foran- 
dring vil  finde  sted  på  den  sidste  dag,  efter  at  mennesket  har 
beboet  den  i  fred  i  tusinde  år.  Vi  har  nu  opdaget  den  store  hem- 
melighed, som  ingen  andre  end  de  hellige  har  forstået,  (men 
som  de  har  været  velkendt  med  i  alle  tidsaldre),  og  det  er,  at 
mennesket  skal  bo  i  kødet,  på  jorden,  med  Messias,  med  hele 
Israels  hus  og  alle  Guds  hellige,  ikke  blot  i  tusind  år,  men  i  al 
evighed.  Der  vil  vor  fader  Adam,  med  sit  sølvhvide  hår,  sidde 
med  værdighed  på  sin  trone  som  den  gamle  af  dage,  den  store 
patriark  og  mægtige  fyrste,  medens  tusinder  står  foran  ham, 
og  en  umådelig  skare  tjener  ham.  Der  vil  han  samle  alle  sine 
børn,  som  døde  i  troen  på  Messias,  medens  Abel,  Enok,  Noa, 
Abraham,  Job,  Daniel  og  alle  profeterne,  apostlene  og  alle  Guds 
hellige  fra  alle  tidsaldre  skal  hilse  hverandre  i  kødet.  Og  Jesus, 
den  store  Messias,  vil  stå  i  deres  midte,  og  vil,  som  for  at  sætte 
kronen  på  det  hele,  binde  op  om  sine  lænder  og  uddele  brød 
og  vin  til  den  store  mangfoldighed  og  selv  deltage  i  nydelsen 
af  det  sammen  med  dem  på  jorden,  hvor  alle  er  klædt  i   fint. 

rent  og  hvidt  linned.  Dette  er  Lammets  bryllups  nadver.  Salige 
er  de,  som  får  del  deri! 

Efter  at  vi  nu  har  fulgt  jordens  og  dens  beboeres  store  gen- 
oprejsning, indtil  vi  ser  opfyldelsen  af  alle  de  forjættelser,  der 
blev  givet  til  fædrene,  og  har  lært,  at  vor  fremtidige  tilværelse 
ikke  er  en  skygge-  eller  fabelverden,  men  noget  håndgribeligt, 
ja  endog  en  mere  blivende  ting,  så  vil  vi  nu  betragte  deres  lands 
deling  og  grundlæggelsen  af  deres  stad,  den  hellige  stad,  hvor 
Guds  tabernakel  og  hans  helligdom  skal  være  evindeligt;  thi 
det  var  naturligvis  denne  stad,  som  Abraham  og  andre  søgte 
efter  uden  at  finde  den. 

Et  overblik  over  denne  begivenhed  er  givet  i  sidste  kapitel 
i  Ezekiels  Bog,  hvor  han  skildrer  landets  deling  ved  lodtræk- 
ning mellem  alle  de  tolv  stammer,  og  stadens  afmåling  med 
dens  tolv  porte,  tre  på  hver  side,  det  hele  dannende  en  firkant 
med  helligdommen  liggende  i  midten.  I  det  47.  kapitel  finder  vi 
en  beskrivelse  af  en  smuk  flod,  der  strømmer  ud  fra  templets 
østlige  side  under  helligdommen  og  løber  ned  i  Det  døde  Hav, 
hvor  den  gør  vandet  sundt  og  frembringer  en  stor  overflod  af 
fisk,  så  fiskerne  sætter  deres  garn  fra  En-Gedi  til  En-Eglajim; 
men  sumpene  og  vandhullerne  skal  ikke  blive  sunde,  de  skal 
blive  til  salt.  Og  på  begge  bredder  af  floden  skal  der  vokse  alle 
slags  træer,  hvis  løv  ikke  skal  visne,  og  hvis  frugter  aldrig  får 
ende,  thi  de  skal  bære  ny  frugt  hver  måned  på  grund  af  van- 
det, som  udspringer  i  helligdommen,  og  frugterne  skal  tjene 
til  føde  og  bladene  til  lægedom. 

En  fuldstændig  beskrivelse  af  staden  og  de  materialer,  den 
skal  bygges  af,  giver  Esajas  i  54.  kapitel  fra  11.  vers:  »Du  arme, 
forblæste,  utrøstede!  Se,  jeg  bygger  dig  op  med  smaragder,  læg- 
ger din  grund  med  safirer,  af  rubiner  sætter  jeg  tinderne,  og 
portene  gør  jeg  af  karfunkler,  af  ædelsten  hele  din  ringmur. 
Alle  dine  børn  bliver  oplært  af  Herren,  og  stor  bliver  børnenes 
fred;  i  retfærd  skal  du  grundfæstes.  Vær  tryg  for  vold,  du  har 
intet  at  frygte,  for  rædsler,  de  kommer  dig  ikke  nær!  Angribes 
du,  er  det  uden  min  vilje,  falde  skal  hver,  som  angriber  dig; 
det  er  mig,  der  skaber  smeden,  som  blæser  en  kulild  op  og  til- 
virker våben  ved  sin  kunst,  men  ødelæggeren  skaber  jeg  også. 
Intet  våben,  der  smedes  mod  dig,  skal  du,  hver  tunge,  der  træt- 
ter med  dig,  får  du  dømt.  Dette  er  Herrens  tjeneres  lod,  den 
retfærd,  jeg  giver   dem,  lyder   det   fra  Herren«. 

Af  disse  vers  lærer  vi  noget  om  deres  stads  skønhed  og  om 
de  materialer,  som  den  er  opført  af.  Dens  kostbare  sten,  dens 
grundvolde  af  safirer,  dens  tinder  af  rubiner,  dens  porte  af  kar- 
funkler og  dens  ringmur  af  ædelsten,  er  velegnede  til  at  pryde 
stedet  for  hans  helligdom  og  gøre  stedet  for  hans  fødder  her- 
ligt, såvelsom  give  hele  staden  en  glans  og  pragt,  som  ikke-jø- 

derne,  trods  al  deres  lovpriste  rigdom  og  skønhed,  kun  kan  dan- 
ne sig  et  svagt  begreb  om.  Og  når  vi  så  i  samme  beskrivelse 
lægger  mærke  til  indbyggernes  kundskab,  såvelsom  til  deres 
fred  og  sikkerhed,  medens  de,  som  samler  sig  sammen  imod 
dem  til  kamp,  er  visse  på  at  falde  for  deres  skyld,  så  må  vi  er- 
kende, at  dette  visselig  er  Herrens  tjeneres  arv,  at  det  virkelig 
er  en  dejlig  stad  og  vel  værd  en  pilgrimsfærd  som  Abrahams. 

Men  for  at  kunne  gøre  os  et  endnu  tydeligere  begreb  om  stæ- 
derne Zions  og  Jerusalems  lykke,  rigdom,  skønhed  og  pragt,  vil 
vi  læse  Esajas  60.  kapitel:  »Gør  dig  rede,  bliv  lys,  thi  dit  lys 
er  kommet,  Herrens  herlighed  er  oprundet  over  dig.  Thi  se, 
mørke  skjuler  jorden  og  dunkelhed  folkene,  men  over  dig  skal 
Herren  oprinde,  over  dig  skal  hans  herlighed  ses.  Til  dit  lys 
skal  folkene  vandre  og  konger  til  dit  strålende  skær.  Løft  øj- 
nene, se  dig  om,  de  samles,  kommer  alle  til  dig.  Dine  sønner 
kommer  fra  det  fjerne,  dine  døtre  bæres  på  hofte;  da  stråler  dit 
øje  af  glæde,  dit  hjerte  banker  og  svulmer;  thi  havets  skatte 
bliver  dine,  til  dig  kommer  folkenes  rigdom;  kamelernes  vrim- 
mel skjuler  dig,  Midjans  og  Efas  foler,  de  kommer  alle  fra  Saba; 
guld  og  røgelse  bærer  de  og  kundgør  Herrens  pris;  alt  Kedars 
småkvæg  samles  til  dig,  dig  tjener  Nebajots  vædre,  til  mit  vel- 
behag ofres  de  til  mig,  mit  bedehus  herliggøres.  Hvem  flyver 
mon  der  som  skyer,  som  duer  til  dueslag?  Det  er  skibe,  der 
kommer  med  hast,  i  spidsen  er  Tarsisskibe,  for  at  bringe  dine 
sønner  fra  det  fjerne;  deres  sølv  og  guld  har  de  med  til  Her- 
ren, din  Guds  navn,  Israels  hellige,  han  gør  dig  herlig.  Udlæn- 
dinge skal  bygge  dine  mure,  og  tjene  dig  skal  deres  konger;  thi 
i  vrede  slog  jeg  dig  vel,  men  i  nåde  forbarmer  jeg  mig  over  dig. 
Dine  porte  holdes  altid  åbne,  de  lukkes  hverken  dag  eller  nat, 
at  folkenes  rigdom  kan  bringes  dig  med  deres  konger  som  fø- 
rere. Thi  det  folk  og  rige,  som  ikke  tjener  dig,  skal  gå  til  grun- 
de, og  folkene  skal  lægges  øde  i  bund  og  grund.  Til  dig  skal 
Libanons  herlighed  komme,  både  cypresser  og  elm  og  gran,  for 
at  smykke  din  helligdoms  sted,  så  jeg  ærer  mine  fødders  skam- 
mel. Dine  undertrykkeres  sønner  kommer  bøjede  til  dig,  og  alle, 
som  håned  dig,  kaster  sig  ned  for  din  fod  og  kalder  dig  Her- 
rens by,  Israels  helliges  Zion. 

Medens  du  før  var  forladt  og  hadet,  så  ingen  drog  gennem 
dig,  gør  jeg  dig  til  evig  højhed,  til  glæde  fra  slægt  til  slægt.  Du 
skal  indsuge  folkenes  mælk  og  die  kongernes  bryst.  Du  skal 
kende,  at  jeg,  Herren,  er  din  Frelser,  din  Genløser  Jakobs  væl- 
dige. Guld  sætter  jeg  i  stedet  for  kobber  og  sølv  i  stedet  for  jern, 
kobber  i  stedet  for  træ  og  jern  i  stedet  for  sten.  Til  din  øvrig- 
hed sætter  jeg  fred,  til  hersker  over  dig  retfærd.  Der  høres  ej 
mer  i  dit  land  om  uret,  om  vold  og  ufærd  inden  dine  græn- 
ser; du  kalder  frelse  dine  mure  og  lovsang  dine  porte.  Ej  mer 

skal  solen  være  dit  lys  eller  månen  skinne  for  dig:  Herren  skal 
være  dit  lys  for  evigt,  din  Gud  skal  være  din  herlighed.  Din 
sol  skal  ej  mer  gå  ned,  din  måne  skal  ej  tage  af;  thi  Herren 
skal  være  dit  lys  for  evigt,  dine  sørgedage  har  ende.  Enhver 
i  dit  folk  er  retfærdig,  evigt  ejer  de  landet,  et  skud,  som  Herren 
har  plantet,  hans  hænders  værk,  til  hans  ære.  Den  mindste  bli- 
ver en  stamme,  den  ringeste  et  talrigt  folk.  Jeg  er  Herren;  når 
lid  er  inde,  vil  jeg  fremme  det  i  hast«. 

Af  dette  kapitel  lærer  vi:  1)  At  der  skal  opføres  en  stad  i  de 
sidste  dage,  til  hvilken  ikke  alene  Israel,  men  også  de  andre 
folkeslag  skal  samles;  og  det  folk  eller  rige,  som  ikke  vil  tjene 
denne  stad,  skal  omkomme  og  helt  tilintetgøres.  2)  At  navnet 
på  denne  stad  skal  være  Zion,  Herrens  stad.  3)  At  den  kaldes 
hans  helligdoms  sted  og  hans  fødders  sted.  4)  At  den  bedste 
slags  tømmer,  bestående  af  cypres,  elm  og  gran,  skal  føres  der- 
til i  store  mængder  for  at  smykke  hans  helligdom  og  ære  hans 
fødders  skammel.  5)  At  ædle  metaller  skal  findes  der  i  så  stor 
overflod,  at  guld  skal  sættes  i  stedet  for  kobber  og  sølv  i  stedet 
for  jern,  kobber  i  stedet  for  træ,  jern  i  stedet  for  sten.  Deres 
embedsmænd  skal  fremme  freden,  og  dens  dommere  udøve  ret- 
færdighed. Vold  skal  ikke  mere  høres  i  landet,  ej  heller  øde- 
læggelse og  fordærvelse  indenfor  dets  grænser.  Stadens  mure 
er  frelse,  og  dens  porte  lovsang,  medens  Guds  herlighed  i  sta- 
dens midte  langt  overgår  solens  glans.  Indbyggernes  sørgedage 
er  endt,  de  er  alle  retfærdige  og  skal  eje  landet  for  stedse,  så 
Herren  kan  blive  forherliget,  thi  de  er  en  gren  af  hans  plant- 
ning. Det  lille  folk  skal  blive  til  en  stor  nation,  og  Herren  vil 
fremskynde  det  i  sin  tid. 

Salmisten  David  fortæller  os  i  sin  102.  salme,  fra  14.  til  23. 
vers,  om  tiden  for  opbyggelsen  af  denne  stad:  »Du  vil  rejse  dig 
og  forbarme  dig  over  Zion,  når  nådens  tid,  når  timen  er  inde; 
thi  dine  tjenere  elsker  dets  sten  og  ynkes  over  dets  grushobe. 
Og  Herrens  navn  skal  folkene  frygte,  din  herlighed  alle  jordens 
konger;  thi  Herren  opbygger  Zion,  han  lader  sig  se  i  sin  her- 
lighed; han  vender  sig  til  de  hjælpeløses  bøn,  lader  ej  deres 
bøn  uænset.  For  efterslægten  skal  det  optegnes,  et  folk,  der  skal 
fødes,  skal  prise  Herren;  thi  han  ser  ned  fra  sin  hellige  højsal, 
Herren  skuer  ned  fra  himmel  til  jord  for  at  høre  de  fangnes 
stønnen  og  give  de  dødsdømte  frihed,  at  Herrens  navn  kan  for- 
kyndes i  Zion,  hans  pris  i  Jerusalem,  når  folkeslag  og  riger  til 
hobe  samles  for  at  tjene  Herren«. 

Af  dette  skriftsted  lærer  vi:  1)  At  der  er  en  tid  fastsat  for 
opbyggelsen  af  Zion  eller  den  stad,  Esajas  omtaler,  nemlig  lige 
før  Kristi  andet  komme,  og  at  Herren,  når  denne  stad  er  byg- 
get, vil  vise  sig  i  sin  herlighed,  og  ikke  før.  Heraf  forstår  vi, 
at  hvis  en  sådan   stad  ikke  bliver  bygget,  vil  Herren  heller  al- 

drig  komme.  2)  At  nationerne  skal  samles  for  at  tjene  Herren 
både  i  Zion  og  i  Jerusalem.  3)  At  denne  salme  blev  skrevet  for 
en  kommende  slægt,  som  skal  prise  Herren,  når  de  læser  den 
og  ser  opfyldelsen  af  den. 

Jeg  vil  nu  bede  læseren  henvende  opmærksomheden  på  en 
del  af  det  13.  kapitel  i  Ethers  optegnelse,  som  findes  i  Mormons 
Bog,  side  454 — 455: 

» Thi   han   fortalte   dem   visselig   alle   ting   fra   menneskets 

begyndelse;  at  dette  land  (Amerika),  efter  at  vandmasserne  var 
løbet  bort  fra  dets  overflade,  blev  et  udvalgt  land  fremfor  alle 
andre  lande,  et  af  Herren  udvalgt  land;  derfor  er  det  Herrens 
vilje,  at  alle  mennesker,  som  bor  deri,  skal  tjene  ham;  og  at  det 
var  stedet  for  det  nye  Jerusalem,  som  kommer  ned  fra  himlen, 
og  er  Herrens  Helligdom.  Se,  Ether  så  Kristi  dage,  og  han  talte 
om  et  nyt  Jerusalem  i  dette  land.  Og  han  talte  også  om  Israels 
hus  og  om  det  Jerusalem,  hvorfra  Lehi  skulle  komme  —  at  det 
herefter  skulle  ødelægges  og  genopbygges  og  blive  en  hellig 
by  for  Herren;  derfor  kunne  det  ikke  være  et  nyt  Jerusalem, 
thi  det  havde  været  til  i  ældre  tider,  men  det  skulle 
genopbygges  og  blive  en  hellig  by  for  Herren,  og  del 
skulle  bygges  for  Israels  hus.  Og  et  nyt  Jerusalem  skulle 
rygges  i  dette  land  for  de  tilbageværende  af  Josefs  sæd, 
for  hvilket  det  havde  været  et  sindbillede.  Thi  ligesom 
Josef  hentede  sin  fader  ned  til  Ægyptens  land,  at  han  dø- 
de der,  således  har  Herren  ført  en  levning  af  Josefs  slægt  ud 
af  Jerusalems  land,  så  han  kunne  være  nådig  mod  Josefs  sæd,  at 
de  ikke  skulle  omkomme,  ligesom  han  var  nådig  mod  Josefs 
fader,  så  han  ikke  omkom.  Derfor  skal  levningen  af  Josefs  hus 
oprejses  i  dette  land,  og  det  skal  være  deres  arveland;  og  de 
skal  bygge  en  hellig  by  til  Herren,  som  det  fordums  Jerusalem; 
og  de  skal  ikke  mere  beskæmmes,  indtil  enden  kommer,  da  jor- 
den skal  forgå,  og  der  skal  blive  en  ny  himmel  og  en  ny  jord; 
og  de  skal  ligne  de  gamle  med  undtagelse  af,  at  de  gamle  er 
forgået,  og  alt  er  blevet  nyt.  Og  da  kommer  det  nye  Jerusalem, 
og  velsignede  er  de,  som  bor  deri,  thi  det  er  dem,  hvis  klæder 
er  hvide  ved  Lammets  blod;  og  det  er  dem,  som  regnes  blandt 
levningen  af  Josefs  sæd,  som  var  af  Israels  hus.  Og  da  kom- 
mer også  det  gamle  Jerusalem,  og  velsignede  er  indbyggerne 
deri,  thi  de  er  blevet  tvættet  i  Lammets  blod;  og  det  er  dem, 
som  var  spredt,  og  som  blev  indsamlet  fra  de  fire  verdenshjør- 
ner og  fra  de  nordlige  lande,  og  de  har  del  i  den  pagts  opfyl- 
delse, som  Gud  gjorde  med  deres  fader  Abraham.  Og  når  disse 
ting  sker,  da  opfyldes  skriften,  som  siger,  at  de,  der  var  de 
første,  skal  blive  de  sidste,  og  de  sidste  de  første.« 

Af  denne  profeti  lærer  vi:  1)  At  Amerika  er  et  af  Herren  ud- 
valgt land  fremfor  alle  andre  lande.  2)   At  det  er  stedet  for  det 

nye  Jerusalem,  som  skal  komme  ned  på  den  nye  jord.  3)  At  et 
nyt  Jerusalem  skal  bygges  i  Amerika  for  de  tiloversblevne  af 
Josefs  slægt,  ligesom  det  gamle  Jerusalem  i  Kanans  land,  og 
at  det  gamle  Jerusalem  skal  blive  genopbygget  samtidig,  samt 
at  begge  disse  byer  skal  blomstre  og  trives,  indtil  den  sidste 
store  forandring  finder  sted,  da  bimlen  og  jorden  skal  blive  for- 
nyet. 4)  Vi  lærer,  at  når  denne  forandring  finder  sted,  hen- 
rykkes disse  to  byer  tilligemed  deres  indbyggere  til  himlen,  og 
efter  forandringen  kommer  de  atter  ned,  den  ene  på  Amerikas 
land  og  den  anden  på  sit  eget  sled,  hvor  den  var  før.  Og  5)  læ- 
rer vi,  at  indbyggerne  i  disse  to  byer  er  de  samme,  som  ind- 
samledes og  først  byggede  dem.  Levningen  af  Josefs  slægt  og 
de,  som  samles  med  dem,  arver  det  nye  Jerusalem,  og  Israels 
stammer,  som  kommer  fra  Nordenland  og  fra  jordens  fire  hjør- 
ner, får  det  andet  til  arv;  og  når  alt  således  er  blevet  nyt,  fin- 
der vi,  at  de,  som  engang  var  fremmede  og  pilgrimme  på  jor- 
den, nu  er  i  besiddelse  af  det  bedre  land  og  den  by,  som  de 
søgte.  (Fortsættes). 

Distriktskonferencerne  -  efteråret  1953. 
Esbjerg  distrikt,  26.,  27.  og  28.  september. 

Konferencen  indledtes  lørdag  kl.  15  med  et  specielt  møde  for  Kvin- 
delig hjælpeforenings  bestyrelser  under  ledelse  af  missionens  præsi- 
dentinde,  søster  Mary  G.  Sorensen. 

Derefter  mødtes  kl.  17,30  missionærerne,  grensforstanderskabet  og 
Kvindelig  hjælpeforenings  bestyrelser  ved  en  banket,  arrangeret  af 
Kvindelig  hjælpeforening. 

Umiddelbart  herefter  blev  der  afholdt  et  møde  for  funktionærer  og 
lærere.  Dette  møde  blev  forsøgsvis  ledet  efter  en  ny  plan,  udarbejdet 
af  missionspræsidentskabet. 

Søndag  morgen  afholdtes  præstedømsmøde,  hvor  vi  hørte  fra  1. 
rådgiver  i  missionspræsidentskabet,  præsident  Ejnar  Nielsen,  der  talte 
om  præstedømmets  ansvar  og  pligter.  Ligeledes  talte  2.  rådgiver  i  mis- 
sionspræsidentskabet, præsident  Ernest  Anton  Jensen,  over  emnet 
»Hvad  er  præstedømmet?«  Tilstede  15. 

Samtidig  afholdt  Kvindelig  hjælpeforening  møde  under  ledelse  af 
søster  Mary  G.  Sorensen.  Søstrene  fik  lejlighed  til  at  høre  nogle  ord 
fra  missionspræsident  Junius  M.  Sorensen.  Tilstede  27. 

Kl.  10  afholdtes  søndagsskole,  hvor  vi  overværede  et  dejligt  pro- 
gram, udført  af  søndagsskolerne  fra  Esbjerg  distrikt.  Børnene  sang 
også  flere  smukke  sange.  Derefter  kaldte  distriktspræsidenten,  ældste 
Dennis  W.  Christensen,  forskellige  medlemmer  fra  Esbjerg  og  ude  fra 
distriktet  til  at  tale,  og  til  sidst  talte  missionspræsident  Junius  M.  So- 
rensen om,  hvorledes  vi  kan  vide,  at  denne  kirke  er  sand.  Tilstede  84. 

Kl.  14  afholdtes  nadvermøde,  hvorunder  Kirkens  og  missionens  au- 

toriteter  blev  opretholdt.  Nadversangen  blev  sunget  af  Kvindelig  hjæl- 
peforenings kor,  og  efter  at  nadveren  var  omdelt,  hørte  vi  fra  missio- 
nærerne, der  talte  ud  fra  Peters  andet  brev  1:5 — 7.  Vi  hørte  ligeledes 
en  duet  af  de  to  kvindelige  missionærer,  søster  Thersa  Ferrell  og  sø- 
ster June  Pehrson.  Tilstede  50. 

Søndag  aften  afholdtes  konferencens  sidste  møde.  Efter  at  vi  havde 
hørt  en  sang  fra  Kvindelig  hjælpeforenings  kor,  talte  søster  Mary  G. 
Sorensen  om  eksemplets  magt.  Derefter  talte  præsident  Ejnar  Nielsen 
over  emnet:  »Hvilken  er  den  sande  kirke?«.  Dernæst  hørte  vi  en  sang- 
solo ved  søster  Thersa  Ferrell,  hvorefter  præsident  Ernest  Anton  Jen- 
sen fortalte  om  sit  liv  indenfor  Jesu  Kristi  Kirke.  Han  kom  ligeledes 
med  et  advarende  eksempel  på,  at  man  skal  vogte  sig  for  at  gøre  noget 
ondt  mod  andre.  Damekoret  sang  »Fædrenes  Gud«,  hvorefter  vi  som 
afslutning  på  en  dejlig  konference  hørte  missionspræsident  Junius  M. 
Sorensen,  der  omtalte  tempelbygningen  i  Europa.  Tilstede  76. 

Alle  konferencens  møder  var  under  præsidium  af  missionspræsi- 
dent Junius  M.  Sorensen  og  under  ledelse  af  distriktspræsident,  ældste 
Dennis  W.  Christensen. 

Mandag  aften  afholdt  Kvindelig  hjælpeforening  en  dejlig  bazar,  hvor 
der  var  auktion  og  salg  af  forskellige  håndarbejder.  Der  blev  serveret 
forfriskninger,  ligesom  vi  hørte  en  optagelse  af  De  forenede  skandi- 
naviske kor  i  Salt  Lake  City.  Tilstede  75.  A.  H. 

Aarhus  distrikt,  3.,  4.  og  5.  oktober. 

Lørdag  kl.  15  samledes  distriktets  Kvindelig  hjælpeforenings  besty- 
relser til  et  møde  under  ledelse  af  missionspræsidentinde,  søster  Mary 
G.  Sorensen. 

Kl.  17,30  var  der  en  banket  for  distriktets  missionærer,  grensfor- 
standerskaber  og  Kvindelig  hjælpeforenings  bestyrelser.  Der  blev  ser- 
veret flæskesteg,  medisterpølse  med  rødkål,  frugtdessert,  isdessert  og 
kage.  Da  det  var  missionspræsidentens  fødselsdag,  skænkede  han  en 
særlig  kage  til  hver  af  os.  Kvindelig  hjælpeforenings  bestyrelse  havde 
sørget  for  bordpynt,  bordkort  og  bordsange,  og  grensforstander  Ene- 
vold Nielsen,  Silkeborg,  var  ceremonimester.  Alt  var  fint  tilrettelagt, 
og  vi  havde  en  god  tid  sammen.  Tilstede  43. 

Selve  konferencen  begyndte  med  et  distriktsfunktionærmøde  kl. 
19,30.  Randers,  Herning,  Silkeborg,  Horsens  og  Aarhus  gren  blev 
præsenteret.  Distriktspræsident,  ældste  S.  LaVar  Christensen,  og  mis- 
sionspræsident Junius  M.  Sorensen  gav  gode  råd  og  formaninger  til 
funktionærerne.  Derefter  deltes  vi  i  klasser  for  følgende  grupper: 
Kvindelig  hjælpeforening,  søndagsskolen,  G.U.F.,  Genealogisk  for- 
ening og  Primary.  I  disse  grupper  kunne  søskende  få  vejledning  og 
spørgsmål  besvaret.  Tilstede  55. 

Søndag  morgen  kl.  8,30  afholdtes  præstedømsmøde  og  Kvindelig 
hjælpeforenings  møde. 

I    præstedømsmødet    talte    1.    rådgiver    i    missionspræsidentskabet, 

præsident  Ejnar  Nielsen,  over  emnet  »Respekt  for  præstedømmet«  og 
2.  rådgiver  i  missionspræsidentskabet,  præsident  Ernest  Anton  Jen- 
sen,  over  emnet   »Præstedømmets  magt«.  Tilstede  38. 

Kvindelig  hjælpeforenings  møde  var  under  ledelse  af  søster  Mary 
G.  Sorensen.  Søster  Marie  Christensen,  Aarhus,  søster  Mary  G.  Soren- 
scn  og  missionspræsident  Junius  M.  Sorensen  talte  inspirerende  til 
os  om  at  vise  vor  tro  i  gerninger,  og  om  kvindens  plads  i  hjemmet, 
thi  manden  har  et  andet  ansvar.  Tilstede  ea.  40. 

Kl.  10  holdtes  søndagsskole,  hvor  emnet  var:  »Søg  først  Guds  rige 
og  hans  retfærdighed,  så  skal  alt  det  andet  gives  jer  i  tilgift«.  (Matt. 
6:33).  Efter  at  distriktspræsident,  ældste  S.  LaVar  Christensen,  havde 
budt  velkommen,  blev  der  holdt  taler  af  søskende  fra  de  forskellige 
grene  over  emnerne:  Tro,  studium,  bøn,  omvendelse,  lydighed,  ærbø- 
dighed, ydmyghed,  eksempel,  kærlighed  og  loyalitet.  Imellem  talerne 
var  der  sang  af  børn.  Vi  fik  således  lejlighed  til  at  høre  både  børn 
og  unge  i  tale  og  sang.  Distriktspræsidenten  bad  søster  Mary  G.  So- 
rensen synge  en  sang  for  børnene,  hvorefter  han  kaldte  på  distriktets 
grensforstandere.  Præsident  Ejnar  Nielsen  blev  også  bedt  om  at  tale 
til  os,  fordi  han  ikke  kunne  overvære  aftengudstjenesten.  Han  talte 
lidt  om  det  genealogiske  arbejde.  Til  sidst  hørte  vi  nogle  få  ord  fra 
missionspræsident  Junius  M.   Sorensen.  Tilstede  242. 

Kl.  14  var  der  nadvermode.  Kirkens  og  missionens  autoriteter  blev 
opretholdt,  hvorefter  grensforstanderne  i  distriktet  talte  over  emnet 
»Evangeliet  gennem  tiderne«.  Tilstede  94. 

Kl.  19  afholdtes  konferencens  sidste  møde.  Præsident  Ernest  Anton 
Jensen  talte  over  emnet  »Guddommen«,  hvorefter  distriktspræsident 
LaVar  Christensen  talte  over  emnet  »At  holde  sit  legeme  rent«.  Sidste 
taler  var  missionspræsident  Junius  M.  Sorensen,  der  talte  om  formå- 
let med  bygningen  af  de  to  nye  templer  i  Europa,  og  opfordrede  med- 
lemmerne til  at  samle  penge  sammen,  for  at  ingen  skulle  gå  glip  af 
de  velsignelser,  som  et  menneske  kan  få  ved  at  rejse  ned  til  et  af 
templerne,  derefter  bad  han  Guds  velsignelse  hvile  over  det  danske 
folk.  Tilstede  133. 

Alle  konferencens  møder  var  under  præsidium  af  missionspræsi- 
dent Junius  M.  Sorensen  og  under  ledelse  af  distriktspræsident,  ældste 
S.  LaVar  Christensen. 

Mandag  aften  afholdtes  en  bazar  under  ledelse  af  grensforstander, 
broder  Otto  H.  Møller,  og  Kvindelig  hjælpeforenings  bestyrelse. 

Det  var  en  dejlig  konference,  som  vi  alle  blev  opbygget  af,  og  vi 
glæder  os  til  at  arbejde  videre  i  ydmyghed  under  Guds  ånds  vejled- 
ning. 

København  distrikt,  10.,  11.  og  12.  oktober. 

Konferencen  indledtes  med  et  møde  for  Kvindelig  hjælpeforenings 
bestyrelser  i  Amager,  Slagelse  og  København  gren.  Derefter  afholdtes 
banket  for  missionærerne,  grensforstanderskaberne  og  Kvindelig  hjæl- 
peforenings bestyrelser  i  distriktet. 

Konferencens  første  offentlige  mode  var  et  funktionærmøde  for  alle 
distriktets  funktionærer.  Efter  den  indledende  sang  og  bøn  talte  1. 
rådgiver  i  missionspræsidentskabet,  præsident  Ejnar  Nielsen,  der 
bl.  a.  sagde,  at  vi  er  jordens  salt,  og  det  gælder  for  os  at  bevare  vor 
kraft,  så  vi  kan  være  i  stand  til  at  hjælpe  andre  mennesker.  Efter 
navneopråb  gik  hver  organisation  til  sit  lokale,  hvor  de  fik  instruk- 
tioner under  ledelse  af  en  broder  enten  fra  grensforstanderskabet  el- 
ler fra  missionspræsidentskabet.  Tilstede   ialt  71. 

Søndag  morgen  afholdtes  præstedømsmøde  under  ledelse  af  di- 
striktspræsident,  ældste  Ernest  Anton  Jensen.  Præsident  Ejnar  Nielsen 
talte  om  præstedømmets  magt  og  præsident  Ernest  Anton  Jensen  om, 
hvad  vi  skal  bruge  præstedømmets  magt  til  og  hvad  Gud  bruger  præ- 
stedømmet til.  Tilstede  35. 

Samtidig  holdt  Kvindelig  hjælpeforening  møde  under  ledelse  af 
missionspræsidentinde,  søster  Mary  G.  Sorensen.  Søster  Kathinka  An- 
dersen fra  Amager  gren  talte  om  den  betydning,  Kvindelig  hjæl- 
peforening har  for  hjemmet,  og  søster  Mary  G.  Sorensen  om  vort  an- 
svar som  forældre.  Til  slut  talte  missionspræsident  Junius  M.  Soren- 
sen om  kvindens  betydning.  Kvindelig  hjælpeforenings  sangkor  med- 
virkede med  et  par  smukke  sange.  Tilstede  33. 

Kl.  10  afholdtes  søndagsskole,  hvor  emnet  for  talerne  var  Matt. 
5:14,  15,  10.  Tiden  var  delt  mellem  de  tre  grene  i  distriktet,  Amager, 
Slagelse  og  København,  som  i  tale  og  sang  viste,  hvad  de  havde  lært 
i  søndagsskolen.  Efter  en  sang  ved  søster  Mary  G.  Sorensen  blev  de 
tre  søndagsskoleforstandere,  broder  Tom  Nørup  Nielsen,  Amager,  bro- 
der Alfred  Petersen,  Slagelse,  og  broder  Louis  Nielsen,  København,  ef- 
ter tur  bedt  om  at  sige  nogle  ord  om  arbejdet  i  deres  søndagsskole. 
Præsident  Ejnar  Nielsen  talte  derefter  ganske  kort  om,  at  vi  skal  passe 
på,  hvad  vi  siger,  at  vi  ikke  skal  skamme  os  over  det,  vi  har  sagt  her 
på  jorden.  Missionspræsident  Junius  M.  Sorensen  sluttede  med  at  øn- 
ske fremgang  for  alle  søndagsskolerne.  Tilstede  177. 

Kl.  14  afholdtes  nadvermøde.  Efter  at  Kirkens  og  missionens  auto- 
riteter var  blevet  opretholdt,  fik  fem  nye  søskende  håndspålæggelse, 
hvorefter  nadveren  blev  omdelt.  Tiden  blev  derefter  overgivet  til  mis- 
sionærerne, som  talte  om  hver  sit  emne  ud  fra  Lære  og  Pagter  4:0, 
»Kom  tro,  dyd,  kundskab,  mådehold,  tålmodighed,  broderlig  kærlig- 
hed, gudsfrygt,  gavmildhed,  ydmyghed  og  flid  i  hu«.  Imellem  talerne 
hørte  vi  en  terzet  og  en  solosang.  Tilstede  104. 

Søndag  aften  afholdtes  konferencens  sidste  møde.  Efter  den  ind- 
ledende sang  og  bøn  bød  distriktspræsident  Ernest  Jensen  velkommen 
til  os  alle  og  særlig  velkommen  til  de  nye  søskende,  der  var  blevet 
døbt  under  konferencen.  Efter  en  sang  af  koret  talte  præsident  Ejnar 
Nielsen  om  »Hvad  er  den  sande  kirke?«  og  han  omtalte  dåb  for  de 
døde,  vor  handlefrihed  og  vort  ansvar,  det  evige  liv,  forudtilværelsen, 
åndeverdenen  og  opstandelsen,  og  hvorledes  vi  kan  finde  svar  på  alle 
de  spørgsmål,  som  er  uforståelige  for  andre  religioner,  i  Kirkens  fire 

standardværker.  Efter  at  koret  havde  sunget  »Råb  I  klipper  højt  med 
fryd«  talte  missionspræsident  Junius  M.  Sorensen,  der  først  bragte 
et  budskab  fra  præsident  David  O.  McKay  om,  at  vi  s.kal  berede  os 
til  at  kunne  rejse  til  de  templer,  der  skal  bygges  i  Europa,  og  gøre 
os  værdige  til  at  komme  ind  i  dem.  Derefter  talte  han  om  omvendel- 
se og  om  syndernes  forladelse,  og  om,  at  hvis  vi  lever  således,  at  vi 
kan  finde  himlen  på  jorden,  vil  vi  også  finde  himlen  efter  døden. 

Koret  sang  derefter  »Frejdig  med  jubelsang«,  hvorefter  distrikts- 
præsident  Ernest  Jensen  kort  talte  om  at  blive  frelst,  og  derefter  slut- 
tede med  at  takke  alle,  der  havde  overværet  konferencen.  Tilstede  148. 

Alle  konferencens  møder  var  under  præsidium  af  missionspræsi- 
dent Junius  M.  Sorensen  og  under  ledelse  af  distriktspræsident,  æld- 
ste Ernest  Anton  Jensen. 

Mandag  aften  afholdt  Kvindelig  hjælpeforening  en  vellykket  bazar 
med  salg  og  auktion  over  smukke  håndarbejder  og  lækre  desserter. 


INDSAT 


Ernest  Anton  Jensen 


Søndag  den  27.  september  1953  blev  ældste 
Ernest  Anton  Jensen  opretholdt  som  anden 
rådgiver  til  Junius  M.  Sorensen,  præsident  for 
den   danske    mission. 

Præsident  Jensens  fader  og  moder  var  født 
i  Danmark.  Hans  fader  modtog  evangeliet,  da 
han  var  tolv  år  gammel,  og  rejste  til  Amerika 
i  1884,  hvor  han  blev  gift  i  Logan  Templet  i 
1885.  De  bosatte  sig  i  Preston,  Idaho,  og  leve- 
de der,  indtil  de  døde. 
Ældste  Jensen  udførte  en  mission  i  Norge  og  Danmark  fra  1910 
til  1912.  Han  har  været  flittig  i  Kirken  hele  sit  liv.  Han  har  været 
biskop  i  4^  år  og  virkede  i  stavens  højråd  i  13  år.  Da  han  blev  af- 
løst fra  denne  stilling,  blev  han  kaldet  som  hjælper  ved  Logan  Temp- 
let, hvor  han  virkede  i  fem  år,  indtil  han  blev  kaldet  på  mission  til 
Danmark,  hvor  han  nu  har  været  i  ti  måneder.  Ældste  Jensen  og  jeg 
arbejdede  sammen  som  missionærer  i  Norge  for  43  år  siden,  så  vi 
er  meget  lykkelige  over  atter  at  kunne  arbejde  sammen  i  den  danske 
mission. 

Vi   byder  ældste  Jensen   velkommen   i   missionspræsidentskabet  og 
beder,  at  Herren  vil  velsigne  ham  i  dette  store  arbejde. 

Junius  M.  Sorensen, 
missionspræsident. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

tKredsfærernes  budskab. 


Visdomsordet. 

»  ...  og  mennesket  er  til  for  at  nyde  glæde«.  —  Disse  ord  gælder 
ikke  blot  for  den  efterfølgende  tilværelse,  men  også  for  den  nuvæ- 
rende, som  jo  også  er  en  del  af  vor  evige  tilværelse. 

Vi  er  sat  her  på  jorden  for  at  gennemgå  en  udvikling,  en  skole, 
komme  i  berøring  med  det  grovere  stof  og  lære  at  kende  både  godt 
og  ondt,  men  Gud  ønsker  ikke,  at  vi  nødvendigvis  skal  høste  den 
dårlige  erfaring  i  livets  hårde  skole,  derfor  har  han  givet  os  visse 
råd  og  formaninger  med,  som  jordiske  forældre  giver  deres  børn  råd 
og  formaninger  med,  når  de  sender  dem  ud  i  verden,  for  at  de  om 
muligt  skal  kunne  undgå  at  gøre  samme  fejl  og  dårlige  erfaringer, 
som  forældrene  eller  andre  har  gjort. 

Ofte  ser  børnene  ikke  den  visdom,  der  ligger  i  forældrenes  råd 
og  gør  stik  derimod,  blot  for  senere  at  komme  til  erkendelse  af,  at 
det  havde  været  det  bedste,  om  de  havde  lyttet  til  disse  råd. 

Ofte  er  mennesker  lige  så  kortsynede  og  ligegyldige  over  for  de 
råd  og  formaninger,  vor  himmelske  Fader  har  givet  os,  men  før  eller 
senere  vil  de  høste  dårlige  erfaringer,  hvis  de  overtræder  hans  bud. 

Et  af  de  bud,  der  specielt  vedrører  jordelivet  og  betingelsen  for 
at  nyde  glæde  her,  er  Visdomsordet,  som  vi  finder  i  afsnit  89  i  Lære 
og  Pagter. 

En  ting  af  stor  vigtighed  for  at  kunne  nyde  glæde  er  sundhed,  og 
denne  gave  er  forjættet  i  denne  åbenbaring  på  betingelse  af  lydighed. 

Til  hvis  fordel  er  denne  åbenbaring  givet?  —  Er  den  til  fordel  for 
Gud?  —  Nej,  den  er  givet  som  en  gave,  sendt  med  hilsen,  til  menne- 
skene, for  at  de  kunne  undgå  sygdomme  og  smerte  og  have  større 
glæde   i   deres  jordiske   tilværelse. 

Dens  forjættelse  er  på  betingelse  af  lydighed.  —  Vi  får  aldrig  noget 
for  intet.  —  Ønsker  vi  sundhed,  må  vi  efterleve  sundhedens  love. 

Er  det  et  personligt  offer  at  lade  være  med  at  ryge,  —  eller  drikke 
kaffe  eller  spiritus,  eller  bruge  andre  narkotika?  —  Måske  det  er, 
for  vanen  er  jo  som  bekendt  det  halve  liv,  men  en  rask  beslutning 
og  en  fast  vilje  kan  forandre  en  vane.  —  Bøn  kan  støtte  i  en  kamp, 
også  på  dette  område. 

Lad  os,  som  er  medlemmer,  være  omhyggelige  med  at  overholde 
Visdomsordet.  Husk,  at  alle  ser  på  os,  og  vær  ikke  et  dårligt  eksempel 
for  andre,  thi  intet  skader  Kirken  mere,  end  at  medlemmerne  viser 
et  dårligt  eksempel  i  deres  opførsel. 

Ejnar  Nielsen. 

Nyt  fra  hjælpeorganisationerne 


Kvindelig  hjælpeforening. 

Kredslærerindernes  budskab   er   for   november  måned: 

»Men  det  er  godt  at  være  lærd,  når  man  laller  til  Guds  råd«.  (2 
Nephi  9:29). 

Formål:  At  påpege  betydningen  af  sand  uddannelse. 

»Han  er  et  meget  dannet  menneske«,  hører  vi  sommetider  sagt, 
»og  alligevel  har  han  ikke  haft  megen  skolegang«.  Det  er  en  situation, 
som  meget  vel  kan  hentes  fra  det  virkelige  liv.  Nogle  af  verdens  store 
personligheder  havde  ikke  megen  mulighed  for  en  såkaldt  formel 
uddannelse,  men  alligevel  hindrede  dette  dem  ikke  i  at  blive  uddan- 
net i  ordets  virkelige  betydning.  Uddannelse  begrænses  ikke  til  det, 
som  tilbydes  i  officielle  læreanstalter.  Et  menneske  kan  være  dan- 
net og  have  en  virkelig  uddannelse  uden  at  have  studeret  ved  et  uni- 
versitet. På  den  anden  side  kan  et  menneske,  der  har  taget  en  fin 
embedseksamen,  ikke  desto  mindre  mangle  noget  i  virkelig  og  sand 
dannelse. 

Når  vi  tager  dette  emne  op  til  overvejelse,  så  er  det  spørgsmål, 
som  vi  tænker  over:  »Hvad  er  formålet  med  min  tilværelse  her  på 
jorden?  Hvad  bør  jeg  lære,  medens  jeg  er  her?«  Det  blot  at  studere 
ved  et  universitet  eller  en  anden  læreanstalt  vil  måske  ikke  give  sva- 
rene på  disse  vigtige  spørgsmål. 

Tilegnelsen  af  sandhed  og  efterlevelse  af  sandheden  vil  give  os 
den  virkelige  dannelse.  Søgen  efter  sandhed  skulle  være  alle  menne- 
skers higen  overalt. 

Hvad  er  sandhed?  Herren  fortæller  os:  »Og  sandhed  er  kundskab 
om  tingene,  som  de  er,  som  de  var,  og  som  de  skal  blive«.  (L.  og  P. 
93:24).  Herren  formaner  os  til  at  lære:  »Både  om  det,  der  er  i  him- 
len, på  jorden  og  under  jorden,  det,  som  har  været,  det,  som  er,  og 
det,  der  snart  skal  ske,  det,  som  er  hjemme,  og  det,  som  er  ude;  na- 
tionernes krige  og  forviklinger  og  de  straffedomme,  der  skal  komme 
over  landet,  og  kundskab  om  lande  og  riger«.  (L.  og  P.  88:79). 

Disse  citater  viser,  at  vor  himmelske  Fader  ønsker,  at  vi  skal  tilegne 
os  kundskab  om  den  verden,  vi  lever  i. 

Formel  og  regelret  uddannelse  er  ønskværdig,  dersom  vi  også  lyt- 
ter til  Guds  råd.  Vi  burde  være  ivrige  efter  at  få  kundskab  om  vor 
verden  og  lige  så  ivrige  efter  at  lære  vort  ansvar  overfor  verden.  Der- 
som vor  lærdom  og  kundskabstilegnelse  omfatter  dette,  da  er  det 
godt.  Nogle  mennesker  har  ikke  haft  lejlighed  til  at  tilegne  sig  en  for- 
mel uddannelse;  men  der  kræves  dog  ikke  nogen  skolegang  for  at 
adlyde  Herrens  bud  og  befalinger. 

»Formålet  med  uddannelse«,  sagde  præsident  J.  Reuben  Clark  jr., 
»er  at  kende  og  anerkende  sandheden,  at  elske  sandheden  og  at  efter- 

leve  den«.  Jesu  Kristi  evangelium  er  sandheden,  Guds  bud  og  befa- 
linger er  sande  principper,  og  det,  vi  lærer,  skulle  hjælpe  os  med  at 
leve  evangeliet,   ikke   stille  os   i   et   køligt   forhold   dertil. 

Studerende  og  videnskabsmænd  burde  være  fintmærkende  og  skøn- 
somme i  deres  vurdering  af  det  materiale,  der  forelægges  dem.  Der- 
som den  kundskabstilegnelse,  man  får  i  skolen,  tager  os  bort  fra  Gud, 
da  er  det  ikke  sandhed  og  er  ikke  nogen  god  uddannelse.  Mange,  der 
kun  har  haft  meget  lidt  skolegang  og  uddannelse,  er  hurtige,  når  det 
gælder  om  at  erkende  Guds  vilje  og  at  indrette  sig  efter  hans  vilje. 
På  den  anden  side  findes  der  de  mennesker,  der  er  universitetsud- 
dannede, og  som  ikke  har  lært  at  høre  vor  himmelske  Fader  og  leve 
i  overensstemmelse  med  hans  belæringer.  Som  Herbert  Spencer  si- 
ger: »At  berede  os  for  at  leve  et  fuldt  og  helt  liv  er  den  funktion,  som 
skolegang  og  uddannelse   skal  påtage  sig«. 

Fuldendt  livsførelse  kræver  religiøs  belæring  og  øvelse  så  vel  som 
tilegnelsen  af  verdslig  kundskab.  De  to  må  gå  hånd  i  hånd  for  at  be- 
rige hele  personen. 

Kvindelig  hjælpeforenings  hovedbestyrelse. 

På  opfordring  fra  mange  søstre  bringer  vi  hermed  den  tale,  som 
søster  Mary  G.  Sorensen  holdt  ved  Kvindelig  hjælpeforenings  møde 
søndag  morgen  under  distriktskonferencerne : 

»Jeg,  Nephi,  er  født  af  retskafne  forældre  og  blev  derfor  undervist 
i  al  min  faders  lærdom«.  (1  Nephi  1:1). 

Der  var  en,  der  stillede  det  spørgsmål:  Hvornår  skal  man  begynde 
at  opdrage  et  barn?  Svaret  lød:  Tusind  år  før  det  bliver  født.  Hvor 
meget  der  er  medfødt  hos  vore  børn,  eller  hvor  megen  indflydelse 
hjemmet  og  skolen  har  på,  hvordan  de  bliver,  ved  vi  ikke,  men  vi 
kan  alle  være  enige  om,  at  omgivelserne  er  meget  vigtige.  Meget  tid- 
ligt i  livet  nyder  børnene  godt  af,  hvad  hjemmet  giver  dem.  De  får 
mere  opdragelse  i  hjemmet,  medens  de  vokser  op,  end  noget  andet  sted. 
Det  er  de  år,  hvor  karakteren  bliver  dannet  og  formet. 

Hjemmet  er  den  første  og  vigtigste  skole  i  livet,  og  som  sidste  da- 
ges hellige  er  vi  klare  over  vigtigheden  af  et  godt  religiøst  grundlag 
i  hjemmet.  Hjemmet  må  skaffe  de  mænd  og  kvinder,  som  vi  ønsker 
skal  blive  vor  kirke  og  vort  samfund.  Den  kraft,  der  allermest  hjæl- 
per os  til  at  møde  de  problemer,  der  kommer  til  os  alle,  er  religio- 
nen. Den  hjælper  os  til  at  møde  fare,  skuffelse  og  sorg.  Religiøs  tro 
hjælper  os  til  at  sætte  vor  lid  til  Herren.  Vi  bør  alle  lære  den  tidligt 
i  livet  og  blive  ved  med  at  øve  den.  Det  er  en  stor  velsignelse  i  en- 
hver sidste  dages  helligs  hjem. 

Jeg  tror,  vi  har  ret,  når  vi  siger,  at  eksemplet  er  den  største  af  alle 
lærere.  Vi  som  forældre  må  undervise  ved  vort  eksempel,  ved  kær- 
lighed, respekt,  lydighed,  munterhed,  tillid,  retskaffenhed  og  kysk- 
hed. 

Det  første,  vi  må  huske,  er:  Ingen  søn  eller  datter  har  nogensinde 

selv  trængt  sig  ind  i  vor  familie.  Vi  har  indbudt  dem,  de  er  vore  gæ- 
ster. Det  er  vor  pligt  at  sørge  for,  at  de  ikke  alene  får  et  godt  og 
sundt  legeme,  men  at  vi  også  sørger  for  deres  mentale  og  åndelige 
fornødenheder. 

Hvis  vi  skal  opbygge  den  rigtige  slags  hjem,  hvor  vi  kan  opdrage 
disse  ånder  på  Herrens  veje,  er  der  mange  ting,  der  må  findes  i  hjem- 
met. Der  må  være  respekt  og  tillid  mellem  forældre  og  børn.  Der  må 
være  kærlighed.  Der  kan  ikke  blive  noget  virkeligt  hjemmeliv,  hvor 
der  ikke  er  kærlighed. 

Der  må  være  bøn.  Det  kan  ikke  være  noget  virkeligt  hjem  uden 
bøn.  Vi  må  lære  vore  børn  at  bede.  Vi  må  bede  med  vor  familie.  Vi 
må  takke  vor  Fader  i  himlen  for  de  mange  velsignelser,  han  giver  os, 
og  vide,  hvilket  vidunderligt  privilegium  vi  har,  at  være  i  stand  til 
at  bede  vor  himmelske  Fader  om  hjælp.  Forældre,  som  kan  lære 
deres  børn  at  elske  og  have  tro  og  tillid  til  Herren,  har  allerede  lagt 
et  godt  grundlag  til  et  godt  og  lykkeligt  liv.  Den  familie,  som  beder 
sammen,   holder  sammen. 

Vi  må  lære  vore  børn  at  være  rene  og  pæne.  Rene  på  legeme  og 
rene  i  tanker  og  handling.  Kyskhed  er  vor  kostbareste  ejendom.  Den 
er  mere  kostbar  end  livet  selv.  Vi  må  lære  vore  børn  at  respektere 
det  vidunderlige  legeme,  som  Herren  har  givet  os.  Hvis  vi  ødelægger 
vort  legeme,  kan  vi  ikke  bytte  det  med  et  andet,  det  er  det  legeme, 
som  vi  har  fået  for  altid.  Vi  må  fremfor  alt  andet  være  kyske.  Hvis 
vi  ønsker,  at  vore  børn  skal  vokse  op  og  være  stærke  moralsk  og  ån- 
deligt, må  hjemmet  lære  dem   disse  ting. 

Jeg  vil  gerne  gentage  nogle  råd,  som  præsident  J.  Reuben  Clark 
har  givet.  Han  siger:  »Mødre  i  Israel,  i  det  hjem,  som  er  i  jeres  magt, 
og  som  det  er  jeres  pligt  at  bygge  op,  det  hjem  med  kærlighed,  med 
bon  og  med  et  godt  eksempel,  med  harmoni  og  respekt,  bring  ind  i 
den  verden  en  sådan  forståelse  og  ærbødighed  for  kyskhed,  at  det 
kan  bevare  jeres  børn  fra  den  næststørste  af  alle  synder,  ukyskhed. 
I  vor  kirke  er  der  ikke  nogen  dobbelt  moral;  vi  må  lære  vore  børn 
lige  fra  den  tidligste  barndom  ærbødigheden  for  et  rent  legeme«. 

Ethvert  godt  sidste  dages  helligt  hjem  bør  have  Kirkens  standard- 
værker og  anden  god  læsning  for  unge  og  gamle.  Gode  bøger  er  gode 
lærere  og  gode  venner.  Vi  må  også  lære  at  elske  god  musik. 

Kan  vi  vente,  at  vore  børn  skal  være  ærlige,  hvis  vi  selv  er  uhæ- 
derlige i  vor  omgang  med  dem  og  andre   folk? 

Kan  vi  vente,  at  vore  børn  skal  vise  respekt  og  god  vilje  overfor 
deres  venner,  hvis  vi   stadig  sladrer  om  vor  næste? 

Kan  vi  vente,  at  vore  børn  skal  vise  respekt,  ære  og  kærlighed 
ovenfor  vore  ledere,  og  overfor  dem,  der  af  Herren  er  blevet  kaldet 
til  at  præsidere  over  os,  hvis  vi  stadig  finder  fejl  ved  det,  de  fore- 
tager sig?  Vi  må  huske,  at  enhver,  som  lever  på  jorden,  er  dødelige 
væsener,  vi  kan  alle  gøre  fejl,  men  vi  skulle  prøve  at  hjælpe  dem, 
der  er  over  os,  i  stedet  for  at  finde  fejl.  Vi  må  først  sætte  et  godt 

eksempel  ved  at  elske  Herren  og  holde  hans  hud,  ved  at  have  kær- 
lighed i  vort  hjem  og  ved  at  elske  vor  næste  som  os  selv.  Lad  intet 
ondt  ord  mod  nogen  hlive  talt  i  dit  hjem.  Kritisér  ikke  vore  autori- 
teter. Udtryk  kærlighed  —  lev  kærlighed.  —  Enten  vi  lever  i  et  slot 
eller  i  en  fattig  hytte,  hvis  der  er  kærlighed,  vil  det  altid  være  et  vir- 
keligt hjem,  ikke  blot  et  sted,  hvor  man  bor.  Vi  kan  spørge  os  selv: 
Ville  jeg  være  i  stand  til  at  gøre  det  lige  så  godt  som  den,  jeg  kriti- 
serer? Lad  aldrig  vore  børn  høre,  at  vi  finder  fejl  ved  vore  ledere, 
ellers  vil  vi  så  mistillid  i  deres  sind. 

Det  vigtigste  arbejde,  Herren  har  givet  os,  er  at  opdrage  vore  børn, 
så   de   altid   kan   vandre  på  retfærdighedens  sti. 

Hvis  vi  føler,  at  vi  ikke  har  gjort  vort  bedste  i  fortiden,  kan  det 
ikke  nytte  at  sørge  over  de  dage,  der  er  gået,  og  i  morgen  er  endnu 
ikke  kommet,  så  lad  os  leve  i  dag.  Lad  os  gøre  alt,  hvad  vi  kan,  for 
at  gøre  i  dag  fuldkommen  på  enhver  måde  for  alle  omkring  os.  Hvis 
vi  lægger  alt  det  gode,  vi  kan,  ind  i  hver  dag,  og  gør  det  bedste,  vi 
kan,   behøver  vi  ikke   bekymre   os  om   i   morgen. 

Lad  os  begynde  med  vort  eget  hjem.  Lad  os  skabe  hjem,  som  kan 
sende  mænd  og  kvinder  ud  i  verden  med  et  stærkt  vidnesbyrd  om 
Jesu  Kristi  evangelium.  Mænd  og  kvinder  med  god  karakter  og  mo- 
ralsk stærke,  som  vil  være  i  stand  til  at  møde  livet  og  altid  holde 
sig  til  det,  som  er  rigtigt. 

Lad  os  bygge  virkelige  sidste  dages  hellige  hjem  op,  og  foregå  med 
det  rette  eksempel.  Så  vil  vort  hjem  blive  et  lys  for  verden.  Så  vil 
vore  børn  kunne  sige:  »Jeg  er  født  af  retskafne  forældre,  og  blev 
derfor  undervist  i  al  min   faders  lærdom«. 

Mary  G.  Sorensen, 


Søndagsskolen. 

Nadververs  for  November — December  1953: 

Vi  modes  atter  ved  Hans  bord, 
For  Jesus,  vor  Forloser  stor; 
Med  tro  på  Hans  forsoningsblod, 
Som  Han  for  os  udgyde  lod. 

Et  af  vor  Kirkes  principper  hedder:  UDVIKLING. 

Vi  er  aldrig  tilfredse  —  eller  burde  i  det  mindste  ikke  være  det  — 
med  det,  vi  har,  i  den  forstand  at  vi  tror,  vi  kan  sætte  os  ned  med 
hænderne  i  skødet  og  sige:  Nu  kan  jeg  bestemt  ikke  lære  mere. 

Der  er  altid  noget  at  lære,  eller  også  er  der  noget  at  rette,  så  det,  vi 
hidtil  har  gjort,  kan  blive  endnu  bedre. 

Hele  Søndagsskolens  program,  forprogrammet  såvel  som  klassear- 
bejdet,  har  eet  eneste  formål:  At  opbygge  vort  vidnesbyrd  om  evan- 
geliet. Hvis  derfor  ikke  hver  eneste  ting,  der  udføres,  er  så  vel  ud- 
ført, som  det  overhovedet  er  muligt,  så  »halter«  Søndagsskolen. 

En  af  de  vigtigste  faktorer  i  Søndagsskolen  er  SANGEN. 

Aktiv  deltagelse  i  fællessangen  er  muligvis  en  af  de  ting,  der  gør 
mest  til  at   styrke  vort  vidnesbyrd. 

Altfor  ofte  er  vi  sløve  på  dette  punkt.  Der  er  ikke  noget  så  ødelæg- 
gende for  gudstjenesten,  som  hvis  forsamlingen  sidder  kold  og  lige- 
gyldig uden  at  deltage  i  sangen  eller  i  sangøvelsen.  Der  er  her  en  an- 
ledning for  alle  til  at  tage  del  på  programmet.  Vi  kan  ikke  allesam- 
men præsidere  på  forhøjningen;  kun  to  bliver  kaldet  til  at  holde  bøn; 
at  administrere  Nadveren  og  give  2x/2  min.  taler  kræver  kun  nogle  få; 
men  naturligvis  spiller  forsamlingen  også  her  en  rolle,  idet  den  støt- 
ter dem,  som  skal  udføre  disse  ting  med  bøn  og  ved  at  være  opmærk- 
som. Men  sangen  og  sangøvelsen  er  den  del  af  programmet,  hvor  vi 
alle  kan  være  aktive.  Alle  kan  på  denne  måde  være  med  til  at  give 
lov,  pris  og  taksigelse  til  vor  himmelske  Fader  på  Sabbatsdagen.  Her- 
ren har  befalet  os  at  synge  af  hele  vort  hjerte:  »Thi  min  sjæl  fryder 
sig  i  hjertets  sang .  .  .  «  De  fleste  af  vore  sange  henvender  sig  til  vor 
Fader  i  Himlen,  og  er  bønner  til  Ham;  derfor  skulle  vi  ikke  være 
ligegyldige  på  dette  punkt.  Man  behøver  slet  ikke  at  have  en  velud- 
dannet eller  skolet  stemme  for  at  synge  i  en  forsamling;  det  eneste, 
der  kræves,  er  kærlighel  til  Gud  og  til  Hans  evangelium,  med  andre 
ord:  SANGEN  SKAL  KOMME  FRA  HJERTET.  Vi  må  vide,  hvad  det 
er,  vi  synger  om;  vi  må  forstå  det,  vi  synger. 

»  . . .  ja,  de  retfærdiges  sang  er  som  en  bøn  til  mig,  og  den  skal  be- 
svares med  velsignelser  på  deres  hoveder«.  L.  og  P.  25:12. 

Søndagsskolens  hovedbestyrelse. 


Primary. 

Det  nye  Primary-år  er  nu  begyndt,  og  vi  håber,  I  alle  havde  en  god 
start.  Husk,  at  det  er  kun  ved  vor  tro  og  vore  bønner  og  ved  den  Hel- 
ligånds hjælp,  vi  kan  udføre  dette  det  mest  vidunderlige  af  alt  arbej- 
de. At  arbejde  med  og  undervise  børnene  er  et  af  de  største  arbejder 
indenfor  Kirken. 

Vi  har  her  en  anledning  til  at  forme  deres  liv,  så  det  bliver  i  over- 
ensstemmelse med  Evangeliet,  og  det  er  meget  ofte,  Primary-lærerin- 
derne har  lært  børnene  ting,  som  har  hjulpet  dem  senere  hen  i  livet. 

Vis  dem  tålmodighed,  lær  dem  kærlighed  og  betydningen  af  at  kun- 
ne leve  sammen  og  arbejde  sammen. 

En  af  de  største  ting,  vi  kan  gøre  i  denne  Kirke,  er  at  hjælpe  hver- 
andre, gøre  noget  for  dem,  som  ikke  rigtig  kan  klare  sig  selv.  Bibelen 
er  fuld  af  beretninger  om  mennesker,  der  hjalp  hinanden:  Rebekka, 
som  gav  de  tørstende  vand  fra  brønden,  David,  som  passede  godt  på 
sine  får,  Den  barmhjertige  Samaritan,  som  hjalp  den  sårede  på  vejen, 
og  den  største  af  dem  alle,  Kristus,  hjalp  alle  deri,  Han  kunne,  så  de 
kunne  finde  større  lykke  i  livet. 

Lad  os  i  Primary  hjælpe  Guds  små  børn  til  bedre  at  forstå  det,  som 

Evangeliet  har  lært  os,  så  de  bedre  vil  være  i  stand  til  at  modstå  det 
onde,  der  møder  dem  i  livet. 

»Gør  noget  for  hverandre, 

om  det  er  aldrig  så  lidt; 

der  kan  være  stor  hjælp  i  en  lille  ting, 

meget  mere  end  andre  kan  se«. 

Lad  os  gøre  disse  ting  »med  øjet  alene  fæstet  på  Guds  ære«,  ikke  for 
hvad  vi  selv  kan  få  for  det,  men  lad  vor  tanke  være  denne :  »Hvad  kan 
jeg  gøre  for  andre,  så  de  kan  blive  lykkelige?«. 

Må  Herren  velsigne  jer  alle  i   dette   arbejde. 

Primarys  hovedbestyrelse. 

Ungdomsforeningen. 

Hvis  nogen  af  jer  vil  bygge  et  tårn,  sætter  han  sig  så  ikke  først  hen 
og  regner  ud,  hvad  det  vil  koste  —  om  han  har  nok  til  at  få  det  fær- 
digt? For  har  han  lagt  grunden  uden  at  kunne  fuldføre  det,  så  vil 
alle,  som  ser  det,  give  sig  til  at  spotte  ham  og  sige:  »Den  mand  be- 
gyndte at  bygge,  og  kunne  ikke  fuldføre  det«.  Luk.  14:28 — 30. 

Disse  få  vers  indeholder  en  hel  lignelse,  som  kan  anvendes  på  man- 
ge ting;  lad  os  et  øjeblik  tænke  over,  hvad  den  kan  sige  os  med  hen- 
syn til  G.U.F. 

»Hvis  nogen  af  jer  har  fået  det  privilegium  at  være  leder  i  G.U.F. , 
så  ...  « 

eller: 

»Hvis  nogen  af  jer  har  tænkt  på  at  gå  i  G.U.F.  på  onsdag,  så  ...  « 
ja,  hvad  så? 

Så  er  der  to  faktorer  at  regne  med :  Læreren  og  Eleverne. 

At  forberede  en  lektie  er  slet  ikke  så  ligetil  for  en  lærer,  især  ikke 
for  en,  som  er  helt  ny  i  »faget«. 

Der  er  nogle,  for  hvem  dette  at  forberede  en  lektie  blot  vil  sige  at 
løbe  et  kapitel  i  lektieheftet  igennem  engang;  men  for  den  samvittig- 
hedsfulde lærer  er  dette  blot  den  forberedende  øvelse. 

Som  bygmesteren  må  sætte  sig  ned  og  overveje  —  gennemtænke  — 
hvorledes  han  ønsker  huset  indrettet,  og  hvilke  materialer  han  nød- 
vendigvis må  rekvirere  for  at  kunne  gennemføre  sine  byggeplaner, 
således  må  læreren  først  og  fremmest  sætte  sig  ned  og  tænke,  når  han 
har  gjort  sig  emnet  for  lektien  klart. 

Det  er  forbavsende,  som  tanker  kan  komme  strømmende  til  den, 
der  sætter  sig  for  at  gennemtænke  en  sag.  Tankeforbindelsesloven  træ- 
der i  kraft,  så  snart  den  blot  får  en  chance;  den  ene  tanke  afføder 
den  anden,  og  rækken  kan  blive  uendelig  .  .  .  ,  men  det  koster  selvføl- 
gelig lidt  overvindelse  at  starte  den  række.  Ydermere  må  han  læse, 
læse,  læse,  så  han  altid  har  en  overflod  af  tanker  og  ideer  at  øse  af, 
og  sidst  —  men  ikke  mindst  —  må  han  have  en  plan  over  lektien,  så 
han  er  i  stand  til  at  holde  både  sig  selv  og  sine  tilhørere  indenfor 
lektiens  rammer. 

Men  hvad  nu  med  den  anden  faktor?  Skal  den  blot  sidde  på  bæn- 
kene os  være  passiv?  Hvis  ikke,  så  er  der  kun  een  ting,  den  skal  være, 
og  det  må  være:  aktiv! 

Hvorledes  bliver  den  det?  Ved  at  være  lige  så  grundigt  forberedt 
som  læreren!  At  være  kerer  er  et  helligt  kald,  en  tillid,  som  Herren 
viser  os,  men  at  være  medlem  af  klassen  er  ikke  mindre  ansvarsfuldt. 
Ingen  af  os  skulle  leve  for  sig  selv,  men  alle  skulle  arbejde  sammen, 
og  derved  opbygge  sig  selv  og  Kristi  Kirke.  Lad  os  derfor  flittigt  stu- 
dere og  arbejde  på  vore  lektier,  idet  vi  husker,  at  »Alt,  hvad  vi  i  dette 
liv  opnår  på  intelligensens  område,  skal  følge  med  os  i  opstandelsen«. 
L.  og  P.  130:18. 

Ungdomsforeningens  hovedbestyrelse. 

Genealogisk  forening. 

Da  læren  om  frelse  for  de  dode  blev  åbenbaret  til  menneskene  gen- 
nem profeten  Joseph  Smith,  opstod  der  et  håb  i  mange  retskafne 
menneskers  hjerter  om,  at  den  store  mængde  hedengangne  ånder  ikke 
var  fortabelsen  så  nær,  som  der  oprindelig  var  givet  udtryk  for.  Det 
er  derfor  meget  interessant  at  se,  hvad  flere  kendte  mænd  udtaler  om 
dette  problem.  Det,  der  har  mest  betydning,  er,  at  de  ikke  tilhører 
vor  kirke. 

»Spørg  enhver  nogenlunde  oplyst  kristen,  og  hans  instinkt  vil  give 
et  svar,  som  enhver  af  kirkens  lærere  overalt  veed  er  sandhed.  Spørg 
ham:  Vil  en  eneste  sjæl  fortabes,  det  være  sig  hedning,  afgudsdyrker, 
kætter  eller  hvilkensomhelst  form  for  nedarvet  vantro  og  mørke,  der- 
som han  i  god  tro  var,  hvad  han  var,  og  levede  efter  det  lys,  han  hav- 
de, hvor  det  end  kom  fra,  og  omvendte  sig  fra  det,  han  derigennem 
lærte  var  uret?  —  Hele  kristenheden  vil  svare  dig:  Det  forbyde  Gud!« 
(Dr.  Pusey). 

»Vejen  tilbage  til  Gud  er  ikke  lukket  for  nogen,  som  ikke  lukker 
den  for  sig  selv,  derfor,  de,  som  endnu  ikke  have  lukket  sig  selv  ude 
derved,  at  de  forkastede  midlet  til  frelse,  forløsningen  ved  Jesus  Kri- 
stus, da  det  hlev  dem  tilbudt,  ville  utvivlsomt  herefter  udenfor  dette 
jordelivs  grænser  få  lejlighed  til  at  finde  vejen  tilbage  til  Gud,  hvis 
de  ville«.  —   (Dr.  Julius  Møller). 

»Det  er  min  tro,  at  et  langt  større  antal  sjæle  ville  blive  frelste,  end 
vi  nu  gør  os  nogen  forestilling  om.  Hvad  ville  det  være  for  et  rige, 
hvor  over  halvdelen  af  landets  borgere  sad  i  fængsel?  Jeg  kan  ikke 
tro,  at  Guds  rige  vil  blive  af  en  sådan  art«.  (Dr.  Guthrie). 

»Dersom  vi  nu  antager  rigtigheden  af  den  opfattelse,  at  frelsen  er 
begrænset  til  denne  side  af  graven,  dersom,  med  andre  ord,  alt  håb 
om  frelse  dør  samtidig  med,  at  legemet  opløses,  da  tvinges  vi  til  at 
indrømme,  at  kirkens  mission  ikke  rækker  ud  over  denne  verden. 
Uagtet  den  selv  gennem  sine  .medlemmer  er  repræsenteret  såvel  her 
på  jorden  som  i  det  næste  liv,  kan  den  dog  ikke  gøre  det  allermindste 
for  alle  de  mange,  som  har  forladt  dette  liv  uden  at  kende  Gud«. 


342 


»Det  er  en  rædselsfuld  tanke  denne,  at  den  største  del  af  vore  med- 
mennesker, der  have  levet  her  på  jorden  ligesom  vi,  ville  gå  fortabt, 
fordi  ingen  har  talt  til  dem  om  deres  Frelser,  eller  fordi  prædikanter 
og  lærere  har  forvansket  hans  evangelium«.   (Arthur  C'hambers). 

(Forisættes  i  næste  nr.). 
Genealogisk  forenings  hovedbestyrelse. 


Bemærk:  Søskende,  som  kommer  til  kundskab  om  personlige 
nyheder,  som  f.  eks.  runde  fødselsdage  (fra  60  år),  bryllupper, 
sølvbryllupper,  guldbryllupper  o.  s.  v.,  bedes  venligst  meddele 
det  direkte  til  »Stjernen«s  redaktion,  Priorve.j  12,  København 
F.,  snarest  muligt  og  i  hvert  fald  inden  den  5.  i  måneden  før 
begivenheden  indtræffer,  således  at  meddelelsen  kan  komme  i 
bladet  i  rette  tid. 


Personlige  nyheder  fra  nær  og  fjern. 

Esbjerg  distrikt:  Den  7.  november  fylder  broder  Hans  Wentzel 
Nissen,  Sønderborg,  70  år.  Hjertelig  til  lykke! 

Vejle:  Den  10.  november  fylder  broder  Jens  Hvid  Madsen,  Søren 
Slibersvej  9,  Grejsdalen  pr.  Vejle,  80  år.  Hjertelig  til  lykke! 

Aalborg:  Den  16.  november  fylder  søster  Inger  Marie  Madsen  75 
år.   Hjertelig  til   lykke! 

Aarhus:  Den  25.  november  fylder  broder  Niels  Rasmus  Nielsen 
80  år.  Hjertelig  til  lykke! 

Bryllup  i  U.S.A.:  Tidligere  missionær  i  den  danske  mission,  Vernon 
A.  Hansen,  blev  den  9.  september  i  Logan  Templet  viet  til  Emma  Jose- 
phine Baker.  Stjernen  ønsker  hjertelig  til  lykke! 

Bryllup  i  U.S.A.:  Tidligere  missionær  i  den  danske  mission,  Myles 
C.  Jones,  blev  den  23.  september  i  Salt  Lake  Templet  viet  til  Rosetta 
Elizabeth  Holmes.  Stjernen   ønsker  hjertelig  til  lykke! 

Forlovelse:  Forlovelse  er  indgået  mellem  søster  Astrid  Jensen,  Salt 
Lake  City,  datter  af  søster  Louise  Jensen,  Ikast,  Danmark,  og  broder 
Richard  A.  Mikesell,  søn   af  Bliss  C.  Mikesell,  Salt  Lake  City. 

Fra  missionsmarken 


Spejderne  i  Aalborg. 


åben 
blive 
sted, 


I  mange  år  har  kirken  arbejdet 
for  at  organisere  en  spejderbevæ- 
gelse, og  dette  arbejde  er  i  de  sid- 
ste par  år  gået  stærkt  fremad,  tak- 
ket være  de  mænd,  som  har  forstå- 
et at  sætte  dette  i  scene. 

S.D.H.-spejderne  i  Aalborg  har 
vist,  hvorledes  der  skal  arbejdes, 
de  har  bygget  en  dejlig  hytte,  hvor 
de  kan  samles,  så  tit  de  ønsker  det. 
Hele  sommeren  har  vi  arbejdet  på 
hytten,  den  er  blevet  til  mere,  end 
fra  først  antaget,  det  blev  til  alle 
tiders  spejderhytte.  Hytten  ligger 
et  herligt  sted  i  en  lille  granbe- 
voksning lige  ved  Lindholm  å,  og 
lidt  derfra  er  et  fuglereservat.  Ind- 
vielsen fandt  sted  den  19.  septem- 
ber. Distriktspræsidenten,  ældste 
Kay  L.  Flinders,  holdt  indvielses- 
tale og  bøn,  hvorefter  han  skar  uld- 
tråden over  og  erklærede  hytten 
Den  blev  beundret  og  erklæret  fin,  og  jeg  vil  håbe,  at  den  vil 
,  som  præsident  Flinders  sagde  i  sin  åbningstale  »et  samlings- 
som  spejderne  vil  komme  til  at  holde  af,  og  hvor  de  vil  lære,  som 


Tråden  skæres  over. 


Spejderhytten. 

både  Kirken  og  spejderlivet  lærer  dem:  Vær  beredt«.  Efter  indvielsen 
var  der  frit  samvær,  lege  og  sejlture  i  en  båd,  som  også  er  vor  og  som 
vi  har  megen  fornøjelse  af.  Senere  var  der  lejrbål  med  underholdning 
og  sang.  Vi  sluttede  aftenen  med  fællessang:  »Nu  er  sommerens  tid 
forbi«  og  »Nu  falmer  skoven  trindt  om  land«  og  bøn  ved  Bent  Ander- 
sen. 

Det  var  en  herlig  dag,  og  jeg  vil  gerne  takke  alle,  som  hjalp  os  på  en 
eller  anden  måde.  Og  til  forældrene  vil  jeg  sige :  »Tal  med  drengene, 
opmuntrer  dem,  spejderarbejdet  er  noget,  som  virkelig  har  værdi  i 
livet«.  Vær  beredt! 

Med  speiderhilsen 

V.  E.  S.,  tropsfører,  Aalborg. 


Amager:  Tirsdag  den  22.  september  blev  Primary-foreningen  or- 
ganiseret i  Amager  gren  under  præsidium  af  ældste  R.  LaVon  Bing- 
ham, præsident  for  hovedbestyrelsen  for  Primary  i  den  danske  mis- 
sion. Som  bestyrelse  blev  indsat  præsidentinde  Jenny  Lauridsen,  før- 
ste rådgiver  Nielsine  Kirsted  og  sekretær  Valborg  Nielsen.  Der  mødte 
30  børn,  hvoraf  kun  5  var  sidste  dages  helliges  børn.  Efter  en  indle- 
dende sang  og  bøn  ved  søster  Kirsted  omringede  børnene  de  veldæk- 
kede borde,  og  der  serveredes  saftevand  og  kager.  Derefter  blev  der 
leget  sanglege.  Det  var  en  velsignet  dag,  hvor  Guds  ånd  var  med  os. 

Vi  var  lykkelige  for  at  kunne  åbne  en  Primary-afdeling,  for  vi  var 
fortrolige  med  børnene  i  kvarteret  og  vidste,  at  de  ville  komme.  Vi 
glædede  os  særligt  over,  så  stille  de  fremmede  børn  sad  under  bøn- 
nen, de  forstod,  at  det  var  i  en  kirke,  og  det  var  godt.  Vi  venter  os 
meget  af  Amager  grens  Primary,  disse  børn  havde  vi  ikke  fået  i  tale, 


Amager  Primary 

hvis  grenen  ikke  var  oprettet.  Vi  ved,  Gud  står  bag  ved  dette  arbejde 
og  vil  hjælpe  os,  og  derfor  er  vi  meget  taknemmelige  og  glæder  os 
til  den  nye  kirke,  hvor  vi  får  bedre  plads. 

Onsdag  den  30.  september  havde  Primary  sit  første  ordinære  møde, 
som  var  over  al  forventning,  idet  der  var  34  tilstede  til  lektiearbejdet, 
hvori  alle  tog  del. 

Vi  beder,  at  Gud  altid  vil  være  med  os,  som  skal  undervise  disse 
børn,  med  sin  hellige  ånd  og  sin  kærlighed,  vi  tror  det  bliver  et  stort 
og  velsignet  arbejde  og  en  stor  fremgang  for  Kirken. 

N.K.  og  V.N. 


Københavns  G.U.F.  på  besøg  i  Aalborg. 

Den  26.  og  27.  september  var  Københavns  G.U.F.  på  besøg  i  Aal- 
borg. Lørdag  morgen  mødte  en  del  af  søskende  i  Aalborg  op  for  at 
modtage  københavnerne,  og  der  var  højt  humør  over  gensynet.  Efter 
at  broder  Verner  Andersen  fra  Aalborg  havde  budt  velkommen,  gik 
turen  til  Kirken,  hvorfra  de  besøgende  blev  fordelt  til  deres  logivær- 
ter. Kl.  15   samledes  man  igen  til  generalprøve. 

Om  aftenen  fremførte  Københavns  G.U.F.  så  deres  program,  efter 
at  præsidenten  for  Aalborg  G.U.F.  havde  budt  velkommen.  Under- 
holdningen blev  ledet  af  1.  rådgiver  i  Københavns  G.U.F.,  broder  Gu- 
stav Olsen.  Det  blev  en  dejlig  aften.  Sange  og  sketches  fulgte  efter 
hinanden.  Vi  nævner  i  flæng:  Flemming  Hall,  der  sang  »En  verden«, 
Grethe  Mouritzen,  der  foredrog  det  stadige  og  evige  emne  »Hjerte- 
banken«, Tove  Leed  og  Emilé  Hoffmann  Larsen,  der  sang  »Ole  Luk- 
øje« og  Flemming  Eliasen,  der  optrådte  som  gentleman.  Ligeledes  en 
glimrende  sketch  i  en  bagerforretning,  opført  af  søster  Lykkegaard 
Nielsen  og  broder  Gustav  Olsen.  Derefter  så  vi  broder  Lykkegaard 
Nielsen  og  broder  Hoffmann  Larsen  i  en  sketch,  »Session  i  gamle  da- 
ge«, hvorefter  der  blev  sluttet  af  med  en  sang,  der  tolkede  en  tak  til 
de  hjemvendte,  en  sang,  som  alle  i  forsamlingen  sang  med  på.  Alt  i 
alt  en  uforglemmelig  aften,  som  alle  de  tilstedeværende  var  glade  for 
at  overvære.  Tilstede  ca.  100. 

Søndag  aften  var  også  overdraget  Københavns  G.U.F.,  der  fremførte 
et  ypperligt  program  af  taler  og  sang.  Også  denne  aften  var  det  bro- 
der Gustav  Olsen,  der  ledede  mødet,  og  talere  var  søster  Grethe  Mou- 
ritzen, broder  Flemming  Hall,  broder  Flemming  Eliasen  og  broder 
Lykkegaard  Nielsen,  og  imellem  talerne  hørte  vi  en  solo  af  broder 
Flemming  Hall  samt  en  dobbelt-kvartet  og  en  enkelt-kvartet. 

Vi  siger  tak  til  alle,  der  deltog,  og  vi  knyttede  venskaber,  som  vi 
tror  vil  blive  bedre  uddybet  i  fremtiden. 

Vi  vil  gerne  hermed  takke  alle,  der  gjorde  disse  dage  uforglemme- 
lige, en  særlig  tak  til  vor  gode  søster  Inger  Fischer,  der  leverede  mu- 
sikken begge  aftener. 

G.D. 

DÅB 

RANDERS:  døbt    af   ældste    Elmo    Rasmussen, 

2  9:    august:  håndspålæggelse     af     ældste     Peer 

Edith      Kristensen      Rasmussen,  Kristensen. 

Vi  ønsker  vor  nye  søster  hjertelig  til  lykke  og  velkommen  i  Kirken! 


Ordinationer: 

Esbjerg:   2.   august:   Aage  Therkild   Hansen  ordineret   til  lærer  af 
Ejnar  Nielsen. 

Odense:    6.  september:  Laurits  Peter  Nielsen  ordineret  til  lærer  af 
ældste  Marcus  J.  Gregersen. 

Randers:    20.  september:  Jørgen  Maegaard  ordineret  til  diakon  af 
ældste  S.  LaVar  Christensen. 

Slagelse:  20.    september:    Alfred    Marinus    Pedersen    ordineret    til 
præst  af  missionspræsident  Junius  M.  Sorensen. 

Karl  Viggo  Elkjær  ordineret  til  præst  af  ældste  Ernest  A.  Jensen. 


Dødsfald: 

København:  Torsdag  den  1.  oktober  døde  søster  Maria  Blank  Roh- 
de, 59  år  gammel  og  blev  begravet  fra  Kirken,  Priorvej,  onsdag  den 
7.  oktober.  Æret  være  søster  Rohdes  minde! 


Emigrationer: 

Esbjerg:  Den  7.  juli  er  Børge  Tingskov  emigreret  til  Calgary,  Al- 
berta, Canada. 

Den  2.  august  er  Eigil  Tved  Hansen,  Elna  Marie  Vera  Madsen  Han- 
sen og  Henning  Tved  Hansen  emigreret  til  Burley,  Idalho. 

København:  Den  26.  august  er  Aage  Christensen,  Dagmar  Frede- 
rikke Christensen  og  Nina  Christensen  emigreret  til  Salt  Lake  City. 
Utah. 


Missionærforflyttelser: 

2.  oktober:  Bent  A.  Jensen  er  afløst  som  lokalmissionær  og  kaldet 

som     fuldtidsmissionær,     beskikket     til     at     arbejde     i 
Odense. 

18.  september:  June  Pehrson  fra  Aalborg  til  Esbjerg. 

Elva  H.  Andersen  fra  Esbjerg  til  Aalborg. 

26.  september:  William  J.  Murri  fra  Aalborg  til   Hjørring. 
Delmer  E.  Hunt   fra  Aalborg  til  Hjørring. 

2.  oktober:  Marcus  J.  Gregersen   fra   Odense   til  Aarhus. 


Missionærankomster: 

Med  »Gripsholm«  til  Goteborg  er  følgende  missionærer  den   19.  ok- 
tober ankommet  til  den  danske  mission: 

Figat  H.  Breum  og  Anny  Breum  fra  Salt  Lake  City,  Utah,  beskikket 
til   at  arbejde  i   Horsens. 

Paul  Christiansen  Burgoyne  fra  Salt  Lake  City,  Utah,  beskikket  til 
at  arbejde  i  Odense. 

David  Niehols  Morrell   fra  Brigham  City,  Utah,  beskikket  til  at  ar- 
bejde  i   Aarhus. 

George  Allen   Eliason   fra  Hyrum,   Utah,   beskikket   til   at   arbejde   i 
København. 

Victor   W.   Jorgensen    fra  Boise,    Idaho,   beskikket    til    at   arbejde   i 
Odense. 

Vi  byder  de  nye  missionærer  hjertelig  velkommen   til  den   danske 
mission. 


Figat  H.  Breum 


Anny  Breum 


George  A.  Eliason 


David  N.  Morrell  Victor  W,  Jorgensen  Paul  C.  Burgoyne 

